Uskoro asfaltom do Radinovića, Živkovića, Gradine, Zahića\nRadovi na rekonstrukciji putnih komunikacija u nadležnosti Grada Zenica odvijaju se planiranom dinamikom. Operative preduzeća koja su angažovana nakon provedenog javnog poziva, u narednih desetak dana asfaltirat će preostalih oko 700 metara puta Seoci-Osredak- Gradina. Na taj način bit će ispunjena višedecenijska želja mještana ovog dijela Zenice, da naselja Seoci i Gradina budu povezana savremenom saobraćajnicom.\nZa realizaciju ovog projekta Gradska uprava Zenice opredijelila je 127.296 KM. U završnoj je fazi i sanacija lokalnog puta i izgradnja potpornog zida u naselju Zahići za što je izdvojeno 100.300 KM. Zahvaljujući 87.691,50 KM iz budžeta Grada, uskoro će put prema selu Živkovići iz pravca Seoca u dužini od 504 metra biti rekonstruisan i asfaltiran.\nPodsjećamo u proteklih mjesec dana asfaltirani su putevi u naseljima: Donja Vraca (787 metara), Biškovići (800 metara), Šiblići (800 metara), Pehare (480 metara), Lazine-Bistrica (360 metara), uređen i asfaltiran parking na Jaliji površine 1.037 m2.\nVrlo brzo bit će završena rekonstrukcija i asfaltiranje puta Radinovići - Puhovac u dužini od 1.463 metra.\nSlužba za ekologiju, komunalne i inspekcijske poslove Grada Zenica informiše, kako su u završnoj fazi radovi na putnim pravcima u naseljima Sebuje (500 metara) i Dobriljeno (500 metara), dok će iduće sedmice biti otklonjene prepreke za dovršetak radova na sanaciji dijela Štrosmajerove ulice (800 metara), zbog čega za strpljenje molimo naše sugrađane koji koriste ovu ulicu.\nGradonačelnik Fuad Kasumović i Gradska uprava u skladu sa dostavljenim prioritetima od strane predstavnika svih mjesnih zajednica, rade pripremu plana rekonstrukcije putne mreže za narednu godinu.


Peticijom do novih zakona u zdravstvu Srpske - Prnjavorski informativni portal\nPeticijom do novih zakona u zdravstvu Srpske\nUnija sindikata radnika u zdravstvu traži reformu zdravstvenog sistema Srpske – i to donošenjem osam novih zakona. Dok iz resora zdravlja poručuju da prihvataju sve sugestije za poboljšanje zdravstvenog sistema, iz Unije odgovaraju da su i ranije dobijali, samo deklarativnu, podršku ministra Dragana Bogdanića.\nZbog toga su odlučili da uzmu stvar u svoje ruke i do novih zakona dođu prikupljanjem potpisa građana na peticiju.\n“Zato mu se zahvaljujemo što se slaže s nama i očekujemo u narednom periodu što veći broj potpisa, da što više ljudi shvati da je ovo prvenstveno zbog vas, a tek onda zbog nas koji smo davaoci usluga”, naglasio je Miodrag Femić, predsjednik UO Unije sindikata radnika u zdravstvu RS.\n“Ono što je za nas posebno važno je donošenje Zakona o pravima pacijenata koji bi trebalo da uredi prava i obaveze između pacijenata i zdravstevnih radnika. Gledano iz struke, za nas je jako važno da se donose Zakon o sestrinskoj djelatnosti – da zaštitimo svoju profesiju”, istakao je Ranko Palačković, potpredsjednik UO Unije sindikata radnika u zdravstvu RS.\nNovi zakoni bi, kažu, precizirali prava i obaveze pacijenata i podigli nivo zdravstvene zaštite. Odredili bi koje kvalifikacije treba da imaju fizioterapeuti i tehničari i koliko sati dnevno ljekari maksimalno mogu da rade. Traže i prestanak primjene Zakona o platama kako bi, kažu, zdravstveni radnici mogli biti plaćeni prema radu, a ne, kao činovnici, prema platnim grupama. Iz Ministarstva zdravlja odgovaraju da su proteklih godina radili na zaštiti prava pacijenata i da će tako nastaviti.\n“Ministarstvo zdravlja i socijalne zaštite RS će nastaviti razgovore sa predstavnicima sindikata, sa zajedničkim ciljem da u zdravstvenim ustanovama u Republici Srpskoj pacijenti imaju što kvalitetniju zdravstvenu zaštitu”, saopšteno je iz Ministarstva zdravlja i socijalne zaštite.\nIpak, ne kriju da će prednost pri vođenju razgovora o pravima zdravstvenih radnika dati reprezentativnom sindikatu. Takav predznak nosi granski Sindikat republičkog Saveza sindikata. Predsjednik Milenko Granulić, umjesto kolegama, prednost pri kreiranju novih zakona daje resornom ministarstvu u Vladi Srpske.\n“Osnovnu politiku treba da kreira Ministarstvo zdravlja i Vlada. [Da li biste Vi potpisali tu peticiju?] Pa, moram da vidim prvo šta ta peticija donosi, šta namjeravaju s tom peticijom, koja je svrha, a tek onda da se nešto radi”, kazao je Milenko Granulić, predsjednik granskog Sindikata zdravstvenih radnika RS.\nIako je početak skupljanja potpisa bio najavljen za danas, iz Unije poručuju da će prve štandove u zdravstvenim ustanovama i na ulicama, zbog dodatnih dozvola, postaviti sutra ujutro. Očekuju da će do 21. februara skupiti i više od 3.000 potpisa potrebnih da bi inicijativa bila upućena Narodnoj skupštini. Nađe li se pred poslanicima, iz Ministarstva zdravlja obećavaju da će poštovati sve odluke Parlamenta.


VIDEO K9: Dan rečne flotile i Dan roda rečnih jedinica Vojske Srbije proslavljen je danas u Novom Sadu na brodu posebne namene "Kozara".\nDan rečne flotile i Dan rečnih jedinica Vojske Srbije obeležavaju se u znak sećanja na 6. avgust 1915. godine kada je na Savi kod beogradske Čukarice porinut prvi srpski ratni brod “Jadar”, čime je otpočela istorija srpske Rečne flotile.\nRečna flotila je taktička jedinica Kopnene vojske namenjena za izvođenje borbenih i neborbenih aktivnosti na vodi, samostalno i u sadejstvu sa drugim snagama odbrane Republike Srbije.\n“Pripadnici rečne flotile su visoko obučeni, visoko motivisani i spremni i sposobni da izvrše svaki zadatak. Tehnika sa kojom raspolažu i na kojoj rade je gotovo stopostotno ispravna, a u toku je osim redovnog održavanja naše rečne flotile i modernizacija našeg naoružanja. Svaki deo Republike Srbije bez obzira da li je u pitanju vazduh, zemlja, voda mora i može i jeste apsolutno zaštićen”, rekao je ministar odbrane Aleksandar Vulin.\nKomandant Rečne flotile kopnene vojske Andrija Andrić ovim povodom je rekao da su plovne, pontonirske, amfibijske i ronilačke jedinice osposobljene i opremljene da mogu da odgovore svim izazovima.\n“Svedoci smo da se vojska ubrzano modernizuje i da je zaista respektabilan faktor na ovim prostorima. Faktor, pre svega, očuvanja mira i sigurnosti za sve građane u Republici Srbiji, očuvanja te odbrambene funkcije Republike Srbije. Pokrajinska Vlada jeste partner sa Vladom Republike Srbije u rešavanju mnogih pitanja. Zajednički svakodnevno maltene radimo i sa komadnom rečne flotile i sa drugim jedinicama vojske Republike Srbije”, kazao je Milićević.\nOn je dodao i da je Pokrajinska vlada pre svega nekoliko meseci izašla u susret Rečnoj flotili i obezbedila sredstva za čišćenje ulaska u Dunavac kako bi brodovi nesmetano i pri niskom vodostaju mogli da isplove i obavljaju svoje zadatke.\nPrethodni tekst“Prirodoljub”, prvi tinejdžerski eko kamp od nedelje u Sremskim Karlovcima\nSledeći tekstTradicija Like u Banatu


JASNO PORUČENO: VRIJEME JE DA IRANSKI SAVEZNICI RADE NA ODMAZDI | Hayat.ba\nJASNO PORUČENO: VRIJEME JE DA IRANSKI SAVEZNICI RADE NA ODMAZDI\nLibanski Hezbolah saopštio je danas da je vrijeme da iranski saveznici počnu da rade na odmazdi za ubistvo iranskog generala Qasema Soleimania, iako će to biti dug put ka protjerivanju američkih snaga iz regiona.\nVođa Hezbolaha Sajed Hasan Nazralah je rekao da će se odmazda dogoditi “u narednim danima, sedmicama i mjesecima”, te da će to “biti jedan dug put”.\n– Mislim da je vrijeme da sile otpora počnu da sarađuju. One su ozbiljne i imaju pred sobom veliki cilj, a to je protjerivanje američkih trupa iz regiona – rekao je vođa Hezbolaha.\nOn je odbacio tvrdnje da je Soleimani planirao da digne u zrak američke ambasade i dodao da američki predsjednik laže svoj narod.\nPredsjednik SAD Donald Trump je na pitanje da objasni odluku o ubistvu Soleimania rekao da su Iranci planirali da dignu u zrak američku ambasadu.


Sirija negoduje zbog dolaska američkih specijalaca - Sputnjik Srbija\n22:49 09 Avgust 2020\n11:24 01.11.2015 (osveženo 13:09 01.11.2015) Preuzmite kraći link\nAmerički predsednik Barak Obama ove nedelje je doneo odluku o razmeštanju malog kontingenta Snaga za specijalne operacije u severnim regionima Sirije. Saopšteno je da će grupa brojiti od 20 do 50 vojnika, čiji će rad biti ograničen na „savetovanje i pružanje pomoći“ sirijskoj strani.\nPrema rečima člana Parlamenta Sirije Šarifa Šenade, odluku Vašingtona da pošalje vojsku u republiku treba shvatiti kao „akt agresije“, jer SAD nisu dobile odobrenje od ove države. On smatra da američki specijalni kontingent u Siriji neće imati nikakav efekat, već će samo stvoriti utisak da Sjedinjene Države učestvuju u borbi protiv terorizma.\n„Šta je odjednom nateralo Ameriku, pet godina nakon početka konflikta, da pošalje nekoliko desetina vojnih savetnika? Kada SAD šalju vojne snage na sirijsku teritoriju, to predstavlja invaziju. Da li bi Amerikanci dozvolili ruskim specijalcima da se nalaze na njihovoj teritoriji, bez njihovog odobrenja? Čini mi se da je odgovor negativan“, citira Šenadea agencija Asošijeted pres.\nInformacija o američkom slanju vojnika u Siriju došla je u trenutku kada je u Beču bio u toku višestrani sastanak o mirnom rešavanju krize u Siriji. Državni sekretar SAD Džon Keri je sve to nazvao slučajnošću i rekao da je odluka o slanju savetnika pripremana nekoliko meseci.


„KLADUŠKI DANI POLJOPRIVREDE 2011“- U TOKU ORGANIZACIONE AKTIVNOSTI - Općina Velika Kladuša\n„KLADUŠKI DANI POLJOPRIVREDE 2011“- U TOKU ORGANIZACIONE AKTIVNOSTI\nManifestacija „Kladuški dani poljoprivrede 2011“ koja se održava svake godine u MZ Vrnograč, naselju Poljice održat će se i ove godine 17. septembra. O poduzetim organizacionim aktivnostima i izvršenim zaduženjima razgovaralo se danas na sastanku Organizacionog odbora navedene manifestacije. Na sastanku su članovi odbora prezentirali realizirane aktivnosti i ujedno dogovorili redoslijed budućih aktivnosti.\nOve godine predviđen je takmičarski dio u kojem će se održati stočna izložba i proglašenje najboljih grla u kategorijama najboljih krava muzara, najboljih visokosteonih junica, najboljih tovnih bikova, najboljeg zaprežnog konja i najboljeg rasplodnog ovna. Ovom prilikom proglasit će se i najveći poljoprivredni proizvođači u kategoriji proizvodnje mlijeka, mesa, meda i povrća. Pored takmičarskog dijela manifestacije održat će se i kluturno-zabavni i sportski program.


Tako je i u Bečeju, uz poneki skandal i vandalizam. Bečejsku političku scenu obeležava i to da neki od aktera i eventualnih aktera na lokalnim izborima imaju poteškoća s prikupljanjem dovoljnog broja potpisa građana kako bi mogli opštinskoj izbornoj komisiji da predaju izbornu listu. Za izbornu listu na kojoj je 36 kandidata za odbornika – toliko ima odborničkih mesta u Skupštini opštine Bečej, mada bi broj odbornika trebao da bude neparan, kako ne bi, hipotetički, moglo doći do „nerešenog“ rezultata prilikom glasanja – potrebno je oko 1.000, a za listu na kojoj je petnaestak kandidata oko 500 potpisa.\nUprkos tome što se izborna kampanja još nije zahuktala, najveće reklamne površine u Bečeju – bilbordi – zauzela je Srpska napredna stranka (SNS), tu i tamo može da se vidi i izborni slogan Saveza vojvođanskih Mađara (SVM), a bilbordi s predizbornim porukama Lige socijaldemokrata Vojvodine (LSV) na više lokacija su uništeni, kako tvrdi ta stranka, u popodnevnim satima 24. marta. Policija do 29. marta nije saopštila da li je uhvatila počinioce, mada ih je neko morao uočiti bar kada su uništavali bilbord u centru grada, koji se vide iz zgrada Poreske uprave i autobuske stanice, a u obe zgrade verovatno ima portira.\nOsim na bilbordima, predizborni plakati SNS-a osvanuli su početkom nedelje i na za to nepredviđenim površinama. Naime, postoji opštinska odluka o tome gde se mogu istaći reklamne i ostale poruke, a u odluci nije predviđeno da se to može raditi, recimo, na zidu prodavnice građana kineske nacionalnosti pored gradske pijace.\nNije teško pretpostaviti da će približavanjem datuma izbora predizborne poruke biti svuda gde to nije dozvoljeno, da će učesnici na izborima jedni drugima prelepljivati plakate, a da će u noći pre početka izborne ćutnje aktivisti mnogih učesnika na izborima biti na ulici kako bi svojima prelepili tuđe predizborne poruke, pa ko poslednji lepi, njegove ćemo poruke gledati do dana izbora i posle, jer u većini slučajeva nakon izbora političke stranke „zaborave“ da sklone svoje plakate.\nVesti bez novinara\nInteresantan je i odnos pojedinih političkih aktera prema medijima. LSV, recimo, radije komunicira s novinarima saopštenjima, nego „uživo“, tako je bilo i kada je nedavno predsednik te stranke Nenad Čanak održao tribinu u opštini, na koju novinari nisu pozvani, već su dobili saopštenje/ vest sa tribine. Izgleda da je takav manir usvojio i SNS, jer je medijima poslao saopštenje/ vest o poseti nedavno smenjenog ministra odbrane Bratislava Gašića bečejskom odboru naprednjaka. Razlog takvog ponašanja pomenutih stranaka je verovatno taj da se izbegnu eventualna pitanja novinara. Bečejski mozaik neće objavljivati saopštenja o takozvanim zatvorenim stranačkim skupovima i o onim za koje redakcija nije dobila poziv da prisustvuje, jer to nije u skladu s Kodeksom novinara Srbije.\nKo „trepće“ na ulicama Bečeja?\nGrađani koji su se nekim slučajem u utorak, 29. marta, popodne oko pet sati zatekli na raskrsnici Novosadske i Hajduk Veljkove ulice, videli su dva crna automobila beogradskih registarskih tablica koja jure ka izlazu iz Bečeja s trepćućim crveno-plavim svetlima (tzv. blinkeri), što označava da je reč o vozilima pod pratnjom koja imaju prvenstvo prolaza.\nO tome ko ima, a ko nema pravo korišćenja „blinkera“ letos je govorio i ministar policije Nebojša Stefanović. Rekao je da je zakon jasan kada je reč o upotrebi „blinkera“ i poručio da će odgovarati svako ko ih je nezakonito montirao na svoje vozilo. Na konstataciju novinara da se elektronski LED-treptači – „blinkeri“, koriste na vozilima članova vlade, Stefanović je rekao da za to nema objašnjenje. „Premijer je bio vrlo jasan i zakon je vrlo jasan koja lica imaju prava i pod kojim uslovima da koriste ’blinkere’. Otkad sam ministar unutrašnjih poslova, nijednom funkcioneru Vlade nisam odobrio da koristi ’blinkere’, osim onima koji to po zakonu imaju pravo, a radi se o licima koja su štićene ličnosti i imaju vojno ili policijsko obezbeđenje“, rekao je Stefanović, a prenela agencija Beta.\nPrema novinarskim saznanjima 29. marta, kada su u Bečeju viđena vozila s „blinkerima“, opštinu nisu posetili funkcioneri Vlade, niti policijski, niti vojni funkcioneri.\nTakođe prema novinarskim saznanjima, u poseti Bečeju tog dana su bili predstavnici SNP-a i nekadašnji ministar odbrane Bratislav Gašić, funkcioner SNS-a, koji je posetio opštinski odbor svoje partije.\nNije isključeno da, recimo, Gašić spada u, kako je ministar policije rekao, „štićene ličnosti“ ili je lice koje ima vojno ili policijsko obezbeđenje.\nLepeza ponude od „Srbija pobeđuje“ do „Prvo Bečej“\nDosad je bečejska izborna komisija proglasila izbornu listu koalicije Srpske napredne stranke, Srpskog pokreta obnove, Socijaldemokratske partije Srbije, Pokreta socijalista i Partije ujedinjenih penzionera Srbije nazvanu „Aleksandar Vučić – Srbija pobeđuje“. Na izbornoj listi ima 36 imena potencijalnih odbornika. Druga proglašena lista je „Savez vojvođanskih Mađara, Demokratska stranka vojvođanskih Mađara i Stranka mađarskog jedinstva – Ištvan Pastor“, takođe s imenima 36 kandidata. Treću listu (14 kandidata) predala je Demokratska stranka. Četvrta po redu je lista Lige socijaldemokrata Vojvodine (14 kandidata). Potom je proglašena lista „Mađarski pokret za promene – dr Tamaš Korhec – DZVM“ (16 kandidata), koju je predala koalicija Demokratske zajednice vojvođanskih Mađara i Demokratske zajednice Hrvata. Bečejska izborna komisija proglasila je zatim „Građansku listu – Zdravko Petrović – LDP i nestranački kandidati“ (15 kandidata), sledi lista „Srpska narodna partija – Nenad Popović“ (16 kandidata) i lista „Prvo Bečej“ – Socijalistička partija Srbije (SPS), Srpska radikalna stranka (SRS), Komunistička partija (KP) sa 15 kandidata.\nBečejski odbor pokreta „Dosta je bilo“ Saše Radulovića je najavila da će predati izbornu listu na 30. marta ta lista nije proglašena.\nU predizborno vreme lokalnu kancelariju u Bečeju su zajedno otvorili Demokratska stranka Srbije i Dveri, te se može očekivati da će i ova koalicija pokušati da učestvuje na lokalnim izborima.\nZa sada nijedan učesnik na lokalnim izborima nije saopštio građanima Bečeja – ne posredstvom medija – šta će da uradi ako dođe na vlast, drugim rečima nije predstavljen nijedan lokalni izborni program.\nSVM protiv Mađarskog pokreta\nPočetkom nedelje odjeknula je vest da je, nakon prigovora Viktora Molnara u svojstvu građanina (Molnar je, inače, predsednik opštinskog odbora Saveza vojvođanskih Mađara i nosilac izborne liste te stranke i njenih koalicionih partnera na lokalnim izborima), opštinska izborna komisija poništila izbornu listu „Mađarski pokret za promene – dr Tamaš Korhec – DZVM“ koju je podnela koalicija DZVM-a i DZH-a, usvojivši argumente iz prigovora Molnara. Naime, kako se konstatuje u prigovoru, zakon ne dozvoljava da udruženja građana koja se kandiduju na izborima koriste u nazivu izborne liste ime ili skraćeni naziv političkih stranaka, niti obrnuto.\nMađarski pokret i DZVM uložili su Upravnom sudu žalbu na rešenje bečejske izborne komisije kojom je poništena njihova izborna lista. Upravni sud trebao je da u roku od 48 sati (sreda) donese odluku o žalbi, što je i učinio.\nPrema toj odluci, usvojena je žalba Mađarskog pokreta i DZVM-a i lista ove koalicije može da učestvuje na bečejskim izborima.\nMađarski pokret i DZVM su saopštili da je cilj SVM-a s poništenjem njihove izborne liste „da po svaku cenu spreči da ljudi imaju izbor između SVM-a i mađarske političke alternative“.\n„Čiji si ti?“\nPredizbornu sliku čine, najblaže rečeno, zanimljivijim i oni koji su još uvek odbornici jedne stranke, ali su na izbornoj listi druge stranke ili koalicije, reč je o odbornicima LDP-a i SNS-a u Skupštini opštine. Naime, odbornik LDP-a Endre Hegediš je na izbornoj listi koalicije koju predvodi SNS. S tim u vezi ne treba zaboraviti da je LDP trenutno vladajuća stranka u opštini u koaliciji sa SNS-om, SPO-om, SVM-om…\nS druge strane, odbornik SNS-a Goran Nikolić (koji je nedavno napustio odborničku grupu te stranke, ali javnosti nije saopšteno da li je stranci vratio odbornički mandat) na izbornoj je listi Srpske narodne partije.\nPostoje još neke zanimljivosti na izbornim listama, ima, recimo, kandidata bračnih parova i uže rodbine na listama, a čudne su i neke predizborne koalicije, najčudnija je svakako koalicija socijalista, radikala i komunista.\nSve u svemu, lokalni izbori će biti interesantni, a mogu da iznenade izborni rezultati pokreta „Dosta je bilo“ (ako preda izbornu listu) i Mađarskog pokreta u koaliciji sa DZVM-om.\nZa kraj da podsetimo da je na prethodnim lokalnim izborima 2012. godine najviše odborničkih mandata osvojila Demokratska stranka (11), a SNS, SPO-LDP i SVM su imali po 8 odborničkih mandata, dok je Demokratska stranka vojvođanskih Mađara dobila dovoljno glasova građana za jednog odbornika.\nViše iz ove kategorije « Tribina „Dosta je bilo“ u Bečeju: Cilj je ukidanje partokratije\tZa dvadesetak dana lokalni izbori: Proglašeno osam izbornih lista »


DRUGI UPISNI ROK NA FAKULTETU ZA PRIMENJENU EKOLOGIJU FUTURA – 2021/2022 – Fakultet za primenjenu ekologiju "Futura"\nFakultet za primenjenu ekologiju Futura raspisao je Konkurs za upis studenata u prvu godinu osnovnih, master i doktorskih studija u drugom upisnom roku za školsku 2020/2021. godinu, i to za sledeće smerove:\nOSNOVNE AKADEMSKE STUDIJE ZAŠTITE ŽIVOTNE SREDINE\nOsnovne akademske studije zaštite životne sredine obrazuju i osposobljavaju stručnjake na planu integralne zaštite, kontrole, obnavljanja i očuvanja životne sredine, zasnivajući se na sintezi geološko-bioloških, fizičko-hemijskih, tehnološko-informatičkih i pravno-ekonomskih aspekata i dimenzija životne sredine. Ključna je integracija i funkcionalno povezivanje različitih saznajnih disciplina u oblasti zaštite životne sredine, posebno na planu načina i kvaliteta života (što je i jedan od glavnih ciljeva svakog obrazovanja). Potreba za stručnjacima iz oblasti zaštite životne sredine u savremenom društvu, nauci i tehnici je očita i nesporna: u kontekstu usložnjavanja i umnožavanja spektra zagađivanja i ukupnih opterećenja životne sredine, kao i potrebe za svestranijim i potpunijim saznanjima o dalekosežnim promenama u samom jezgru nove ekološke paradigme, koja ima konceptualnu sistematičnost i integralnost u pristupu i strategiji zaštite i očuvanja životne sredine.\nOSNOVNE AKADEMSKE STUDIJE EKONOMIJA ŽIVOTNE SREDINE\nMASTER AKADEMSKE STUDIJE UPRAVLJANJE RIZICIMA U ŽIVOTNOJ SREDINI\nCilj studijskog programa je obrazovanje i osposobljavanje novog profila stručnjaka u kontekstu sve veće potrebe za analizom i upravljanjem rizicima u životnoj sredini koji proizilaze usled sve većeg tehnološkog ponašanja, oddnosno opterećenja razvoja. Globalne promene životne sredine, prirodne katastrofe, akcidenti i kontroverzne tehnologije doprineli su da upravljanje rizikom uđe u fokus nauke, vlada država i široke javnosti. Potreba za stručnim kadrovima za procenu kompleksnosti rizika u životnoj sredini je u porastu kako u Evropskim zemljama tako i u regionu Balkana. Neophodni su savremeni pristupi proučavanja procesa u cilju preventivnog delovanja.\nMASTER AKADEMSKE STUDIJE EKONOMIJA ŽIVOTNE SREDINE I KLIMATSKE PROMENE\nStudijski program master ima za cilј da elaborira odnose ekonomije i politike zaštite životne sredine, da razvije sposobnosti razumevanja životne sredine, resursa ekonomije, konceptualne osnove i praktične alate analize, kvantifikacije i interpretacije indikatora klimatskih promena, ali i razumevanja klimatskih promena, uklјučujući i njene naučne, ekonomske i političke dimenzije. Poseban naglasak je na identifikaciji pristupa prilagođavanja: pristup socijalne ranjivosti, pristup otpornosti (upravlјanje za pobolјšanu otpornost ekosistema) i cilјni pristup prilagođavanju (usmerenost na akcije prilagođavanja konkretnim rizicima klimatskih promena).\nViše informacija o načinu prijave pogledajte na https://futura.edu.rs/upis/


Dve stolice - Miloš Mitrović - Dnevni list Danas\nPočetna » Kolumne » Miloš Mitrović » Dve stolice\nSrbija nikako da postane dosadna zemlja, čemu se pre 17 godina nadao Vojislav Koštunica – najsvežiji primer je poseta američkog zvaničnika Brajana Hojta Jia i domaći odjeci na njegov govor o dve stolice srpske spoljne politike.\n7Piše: Miloš Mitrović 30. oktobra 2017. 14.15\nSjedinjene Države očigledno gube strpljenje s balansiranjem Beograda između Zapada i Rusije. Moguće je, kako neki tvrde, da je Ji nastupio nediplomatski, ali je dobro što je govorio otvoreno: „Poruke balansiranja nisu jasne poruke. Bitno je da država ne balansira između dve strane.“\nPredsednik Vučić nije rekao ništa posle sastanka sa Jiem. Saopštenjem je nagovestio da je Amerikanac nastupio ofanzivno, ali da mu on, što bi se reklo, nije ostao dužan. Vučićevi tabloidi i provladine novine poslali su poruku domaćoj javnosti preko naslovnih strana: „Najjači napad na nezavisnost Srbije do sada“, „Tri zahteva CIA za Vučića“, „Vučić odbacio ‘savet’ Hojta Jia“, „Trampov specijalac pojačava pritisak“. Jia je, inače, nova američka administracija nasledila od prethodne – i zadržala ga.\nNaravno, notorni ruski centar u Nišu, iz perspektive SAD špijunsko gnezdo, jedan je od glavnih razloga američkog nezadovoljstva. Vučić, pored sve buke, po svoj prilici nastavlja svoj „titoistički“ pristup kojim su frustrirani i Amerikanci i Rusi: centar i dalje radi, ali bez diplomatskog imuniteta.\nDrugi srpski zvaničnici, kao i Ji, doprinose svojim izjavama stvaranju „ili-ili“ situacije, ali uz očiglednu sklonost ka opredeljivanju za rusku „stolicu“. „Srbija je u istoriji svojoj umela da kaže velikima ‘ne’. I u istoriji se pokazalo da je Srbija uvek na pravoj strani bila“, rekao je ministar rada Zoran Đorđević.\nVulin je reagovao kao da je i dalje portparol JUL-a: „Izjava gospodina Hojt Jia je svakako do sada najteži javni i nediplomatski pritisak na našu zemlju i na naše pravo da samostalno odlučujemo“; a šef diplomatije Dačić je otišao najdalje – kao da je portparol Kremlja.\n„To su gluposti. Sve su to gluposti. Mislim da su neki ljudi, uključujući i predstavnika Stejt departmenta, previše gledali ‘Rat svetova’ i naučnofantistične priče“; „ako će Rusija da šalje svoje špijune, pa valjda neće da ih šalje u statusu službenika kao što je kafe kuvarica, baštovan ili domar“, rekao je Dačić. Pozvao se i na Henrija Kisindžera prema kojem odnosi SAD i Rusije „ne mogu dalje da se pogoršavaju“.\nHladni rat je neponovljiva epizoda istorije, ukazivali su oni koji su taj period pažljivo proučavali, kao što je i Titova Jugoslavija fenomen koji je bio i prošao, pa je danas titoizam iluzija. Trenutne okolnosti, međutim, u kojima je EU u krizi, Amerika u previranju zbog antagonizma stvorenog posle izbora Trampa, a Rusija vrlo aktivna na Balkanu, Srbiji omogućavaju da i dalje, ali ne beskonačno, sedi na „dve stolice“.\nTako se Hašim Tači žali u intervjuu za bečki Standard: „Srbija napreduje u pregovorima sa EU ne zato što ispunjava uslove, već zato što jednostavno pritiska EU ‘ruskom kartom'“. U međuvremenu, EU obećava borbu protiv ruske propagande u Srbiji, a Dačić, nedugo pošto je Jiu preporučio da sluša Kisindžera, navodi i da su izjave predsednika Evropske komisije o Kosovu, Jugoslaviji i Kataloniji „gluposti“.\nNeki ismevaju Vučića jer se navodno povinuje zameniku pomoćnika državnog sekretara, odnosno Jiu, kao da je reč o beznačajnoj ličnosti. Umela je Amerika da nam u nedavnoj prošlosti šalje i jače „face“ i stvari se po nas nisu povoljno završile. Bolje je ne prizivati takve, bez obzira na trenutne okolnosti.\n30. oktobra 2017. u 16.57\nDa, sedeo je i Tito na dve stolice ali za razliku od ovih danas znao da ih koristi. Niko mu nije upucivao zamerku zbog toga vec su se trudili da njihova bude UDOBNIJA.\n30. oktobra 2017. u 19.58\nPa imamo mi jos stolica koje nisu za potcenjivanje, na primer kineska, turska, grcka, jevrejska, emiratska… bar za sada. Americka previranja su opravdana i ocekivana jer nisu vise jedini koji zare i pale, pojavile su im se zestoke konkurencije na svetskoj sceni i naravno da se kobeljaju i dovijaju, treniraju strogocu, kako bi zadrzali svoj autoritet nad slabijima od sebe. Ali, danas je ipak jaci onaj deo sveta od 7 milijardi nego nato sa svojih milijardu stanovnika, tako da ih ni to grupasenje nece sacuvati na liderskoj poziciji. Mi sada jesmo okruzeni nato zemljama sto je vrlo nezgodna pozicija, ali i taj savez je sve slabiji i to se vidi na primeru Turske koja pocinje da sedi i na ruskoj stolici, ali njoj taj isti gospodin Ji ne sme nista da kaze.\nOpasna strategija kaže:\n30. oktobra 2017. u 21.00\nKo istovremeno sedi "na dve stolice" postoji mogucnost da mu drzalo jedne od ovih stolica ode otpozadi tamo gde ne treba. Treba da se cuvaju Dacic, Vucic i ministar vojni Vulin.\n30. oktobra 2017. u 21.03\nHOCEMO LI DOBITI DRUGO VELIKO ISTORIJSKO ,,NE,, OVOG PUTA DRUGU TRAMPU\n30. oktobra 2017. u 21.07\nTo se jednostavno kaze "gde slonovi/ USA,Ruska Federacija …/ koracaju misevi se sklanjaju s`puta". Srbija nikada da shvati da je jedan od miseva na evropskoj i svetskoj sceni.\n30. oktobra 2017. u 21.56\nji verovatno nije znao da se vučić četiri puta rukovao sa trampom i to u roku od dva sata, kao i da se dačiću potpisao u spomenar\n31. oktobra 2017. u 07.09\nBriselski sporazum je Vucicu vezao ruke.Sada slusaj i izvrsavaj.Sto se toga tice,ameri su potpuno u pravu.Sa njima ne moze :hocu- necu.


AMBASADORKA Velike Britanije u Srbiji Šan Meklaud imala je preksinoć priliku da zaviri iza zavese Narodnog pozorišta u Beogradu.\nOna je prošetala jednom od najlepših zgrada pre nego što je uživala u operi "Orfej i Euridika". Glavnu ulogu igra Nevena Bridžen, nekada Pavlović, solista koja je udata za Britanca Endrua Bridžena.\nOn je poslanik britanskog parlamenta, jedan od vođa "bregzita" i predsednik Grupe prijateljstva sa Srbijom.\nLak je odgovor na pitanje zašto Britanac, koji je takođe gledao supruginu predstavu, gaji političke veze sa Srbijom.\nšpijunka Narodno pozorište ambasadorka Šan Meklaud Velika Britanija vesti\nTRAGEDIJA NA GRADILIŠTU U VIŠNJICI: Radnika zatrpala zemlja


SO Severna Mitrovica: Usvojen izmenjen predlog budžeta od 10,6 miliona evra | Građanska stranica\nSO Severna Mitrovica: Usvojen izmenjen predlog budžeta od 10,6 miliona evra\nSreda 30. septembar 2015, 18:55\nIzmenjen predlog budžeta opštine Severna Mitrovica za 2016. godinu u iznosu od 10.654.622 evra usvojen je na današnjoj osamnaestoj redovnoj sednici SO Severna Mitrovica. Predlog budžeta koje je kosovsko ministarstvo finansija, prethodno uputilo opštini Severna Mitrovica u iznosu od 4.970.832 evra ocenjen je kao "nerealan" i "neprihvatljiv". Današnjoj sednici nije prisustvovao gradonačelnik Severne Mitrovice, Goran Rakić, koji je, kako je rečeno na sednici - na "službenom putu". Umesto njega, "izvestilac o tački razmatranje i usvajanje nacrta budžeta" bio je zamenik gradonačelnika, koji je ujedno i predsednik Privremenog organa opštine Kosovska Mitrovica, Aleksandar Spirić.\nPredsedavajuća SO Severna Mitrovica, Ksenija Božović, rekla je na današnjoj sednici da Priština od prošle godine "nameće broj stanovnika od 12.326" i ovu brojku uzima kao osnovni parametar za izradu budžeta.\n"Priština nam još uvek, i od prošle godine, nameće broj stanovnika od 12.326 i to im je osnovni parametar za izradu našeg budžeta. Prošle godine smo izgubili grdno vreme sa njima da bi došli do cifre od 20.000 da im bude parametar. Kad smo im predlagali da im parametar bude birački spisak kad smo izlazili na izbore - ni to nisu prihvatili, i ove godine se opet vraćamo na cifru od 12.326," rekla je Božović.\nGradonačelnici severnih opština na Hilandaru\nTokom današnjih sednica SO o budžetu za 2016., u opštinama na Severu Kosova, niko od četiri gradonačelnika nije bio prisutan, a na marginama ovih sednica je izneta nezvanična informacija da se oni nalaze na Hilandaru, dok je u Zubinom Potoku i tokom same sednice pročitana navodna SMS poruka gradonačelnika Stevana Vulovića sa posrednom informacijom da je i on na Hilandaru.\nNakon što je zamenik gradonačelnika, Aleksandar Spirić, predstavio izmenjeni predlog budžeta SO Severna Mitrovica, koji je razmatran na juče održanom Odboru za politiku i finansije - odbornici su imali priliku da daju svoje komentare na predloge i moguće izmene u predlogu budžeta.\nNa današnjoj sednici usvojen je i predlog odbornika Građanske inicijative "Srbija demokratija pravda", Milana Kosovca, da se novac od 100.000 evra, predviđen za robe i usluge za obrazovanje i nauku, "podeli procentualno prema potrebama - osnovnom, srednjem, predškolskom obrazovanju".\nNakon izlaganja odbornika, predlog budžeta usvojen je sa 12 glasova za i 4 protiv. Protiv usvajanja budžeta glasali su odbornici iz albanske zajednice, a jedan od odbornika iz redova Demokratske partije Kosova, Baškim Cimilji, rekao je da su predstavnici njegove zajednice odlučili da glasaju protiv, jer predlog budžeta opštinske administracije Severna Mitrovica "nije u skladu" sa budžetom donetim od Ministarstva za finansije iz Prištine. Predstavnik bošnjačke zajednice, Nedžmedin Ugljanin, bio je uzdržan tokom današnjeg glasanja.\nPodsetimo, budžet za 2015. godinu je iznosio 6.624.622 evra, dok je predlog budžeta Ministarstva finansija za 2016. godinu umanjen za 1.653.730 evra i iznosi 4.970.832 evra. "Najveći rez", kako je prethodno, tokom javne rasprave prekjuče rekao gradonačelnik Rakić, napravljen je u kategoriji plata i kapitalnih investicija.\nNa današnjoj sednici bilo je prisutno 17 od ukupno 19 odbornika. I ovoj sednici prisustvovali su predstavnici kosovskog ministarstva za administraciju i lokalnu samoupravu, kao i predstavnici međunarodnih organizacija.\nSpirić: Predlog budžeta Ministarstva finansija nerealan i neprihvatljiv; verujemo da će Priština prihvatiti ovaj budžet\nZamenik gradonačelnika i predsednik Privremenog organa Kosovska Mitrovica, Aleksandar Spirić, je u obraćanju novinarima, nakon završetka sednice, rekao da je budžet u iznosu od 4.970.832 evra nezadovoljavajući i dodao:\n"Budžet koji je prvobitno po 'okružnici' nametnut nama od 4.970.832 evra bio je nerealan i neprihvatljiv, sa tim novcem svakako nećemo moći da radimo na rešavanju ekonomske problematike sa kojom se suočavaju građani Kosovske Mitrovice, a tu su i razvojni projekti bez kojih u 2016. godini nećemo moći."\nOn je, takođe, rekao da su sagledali i saslušali potrebe građana i na osnovu toga "jasno definisali sve programe i projekte koje će realizovati u 2016. godini", istovremeno izrazio uverenje da će Priština prihvatiti predlog budžeta.\n"Verujemo da će Priština prihvatiti ovaj budžet koji je najrealniji i on je zapravo ispod nekog minimuma za implementaciju, imajući u vidu da su mnogi projekti pred nama i da je ključni problem koji moramo da rešimo velika stopa nezaposlenosti, kao i poboljšanje položaja mladih," zaključio je Spirić.


Stiglo na naplatu: Albanske zastave će se tek vijoriti u Crnoj Gori - 09.12.2018, Sputnik Srbija\nStiglo na naplatu: Albanske zastave će se tek vijoriti u Crnoj Gori\nPosle slučaja kada je crnogorska policija naložila skidanje albanske zastave sa porodične kuće, kao i oštrih reakcija albanskih partija na to, ministar za... 09.12.2018, Sputnik Srbija\nSiptari u Crnoj Gori bili su manju od makovog zrna! Medjutim, u "montenegro" privatnoj, korumpiranoj tvorevini, mnogo se "lepo slazu" sa istomisljenicima... Dokle ce tako da bude - pricace oni koji prezive. Problem je uvecan jer je odricanje od predaka (!?) i novo "utvrdjivanje" tzv. "istorijskih gresaka" i proglasavanje Srbije okupatorom (1918.g), pokusaj je skretanja paznje narodu sa uzasavajuceg stanja drzave!!!\ntako je to kad se upuštaš sa đavolom...on ti kad tad tvojom dušom naplaćuje....\nanalize i mišljenja, politika, vesti, crna gora, albanija\n© Foto : YT/Al Jazeera BalkansAlbanci u Tuzi, Crna Gora\n© Foto : YT/Al Jazeera Balkans\nPosle slučaja kada je crnogorska policija naložila skidanje albanske zastave sa porodične kuće, kao i oštrih reakcija albanskih partija na to, ministar za ljudska i manjinska prava najavio je novi zakon koji bi rešio to pitanje. Apetiti manjina su sve veći, što ne čudi, budući da se vlast drži na njihovoj podršci, kaže analitičar Matija Nikolić.\nObilježavanje teritorije: U Crnoj Gori niču spomenici Skenderbegu\n8 Decembar 2018, 21:06\nMinistar za ljudska i manjinska prava Mehmet Zenka ocjenjuje da nedavni događaji u Tuzima, ali i u Ulcinju, „nijesu prava slika dobrih međunacionalnih odnosa“.\nCrnogorska policija je, naime, prije nekoliko dana u Tuzima naložila skidanje albanske zastave u porodičnoj kući Emina Bećovića i njegovo privođenje, dok je policija u Ulcinju zaustavila i procesirala građanina albanske nacionalnosti iz tog grada zbog isticanja albanske zastave na svom automobilu 28. novembra, na Dan albanske nacionalne zastave.\nMinistar Zenka očekuje da će do kraja godine biti donet novi zakon koji će omogućiti da Albanci u Crnoj Gori „više ne dolaze u situaciju da pred sudovima odgovaraju zato što ističu simbole druge države“.\nČinjenica da su albanske nacionalne partije godinama nezaobilazan dio vlasti u Crnoj Gori, te da su nedavno konačno dobile i samostalnu opštinu Tuzi, mnoge analitičare upućuje na zaključak da će vlasti u Podgorici i ovog puta biti popustljive prema zahtjevima albanskog faktora. Takođe, nije tajna ni da se politički predstavnici manjina ne libe da vlast u svakoj prilici podsjete da su upravo oni „donijeli državu“ Crnoj Gori.\nU nedelju veliki protest u Podgorici: Bićemo i mi kao Francuzi i Rumuni (video)\n4 Decembar 2018, 21:25\nAnalitičar Matija Nikolić nema dilemu da nacionalne manjine u Crnoj Gori, vođene sopstvenim interesima, „umnogome određuju zvanični politički kurs“. On podsjeća da i sama parlamentarna većina zavisi od glasova predstavnika nacionalnih manjina: Bošnjaka, Albanaca i Hrvata, te da je kao takva njihova podrška u Vladi „žestoko naplaćena kroz veliki broj visoko pozicioniranih mjesta koje pokrivaju predstavnici manjina u državnoj administraciji“.\nMeđutim, tu, kako kaže, njihovi politički apetiti ne prestaju, pa Nikolić napominje da su i Bošnjaci nedavno htjeli da mijenjaju države simbole, tražeći da polumjesec bude na zastavi Crne Gore.\n„Na drugoj strani, u mjestima u kojima žive Albanci, kada su njihovi nacionalni praznici i kada ih posjećuju najviši zvaničnici susjedne Albanije ili čak Kosova, tada je sve prekriveno zastavama Albanije i fotografijama prekrštenih ruku na grudima koji simbolišu albanski nacionalni grb“, kaže Nikolić za Sputnjik.\nOn napominje da su „asocijacije na veliku Albaniju u Crnoj Gori česte“, pa smatra da i pojedinačni slučajevi uklanjanja zastava u Ulcinju i Tuzima „više prestavljaju kap u moru i privid da država navodno nešto radi po tom pitanju, tj, da primjenjuje novi zakon o nacionalnim simbolima“.\nCrnski i gorski: U Nikšiću ima 30, a na Cetinju 32 slova\n29 Novembar 2018, 10:12\nNikolića ne iznenađuju ni oštre reakcije albanskih nacionalnih stranaka u Crnoj Gori. Podsjetimo, Demokratska unija Albanaca osudila je skidanje albanske zastave sa kuće u Tuzima, dok je predsjednik Albanske alternative Nik Đeljošaj ustvrdio da je zastava Albanije postala trn u oku policiji u Ulcinju i Malesiji, poručivši da ni policija ni sudovi ne mogu da zastraše i zaustave Albance da istaknu ljubav prema svojoj nacionalnoj zastavi.\n„Mržnja koju iskazuju pojedine institucije prema nacionalnoj zastavi Albanaca u Crnoj Gori je problem koji je već neuropsihijatrijski slučaj“, ocijenio je Đeljošaj, uz poziv sunarodnicima da nastave da ističu svoju nacionalnu zastavu.\nMatija Nikolić, komentarišući izjave političkih predstavnika albanskog naroda, kaže da se iz njih jasno vidi „kave su im stvarne namjere i na čijoj je strani njihovo srce“.\n„To se vidi i kroz primjer Nika Đeljošaja, koji je kazao da sudovi nisu u stanju da kažnjavaju za isticanje albanskih simbola koliko su oni spremni da plate“, primjećuje Nikolić.\nNaš sagovornik zaključuje da upravo u takvim razmišljanjima leži odgovor i na pitanje da li u ponašanju albanskog faktora u Crnoj Gori ima sličnosti sa akcijama njihovih sunarodnika u regionu, jer se upravo Albanci, po njegovom mišljenju, svuda „ponašaju na isti način i zahtijevaju da njihove nacionalne odrednice i interesi dobiju prioritet, a ukoliko to nije tako, onda slijedi priča o njihovoj ugroženosti i beskompromisna borba za sopstvene interese. Na primjerima Kosova i Makedonije se najbolje vidi kako izgleda ta borba“, jasan je Nikolić.\n9 Decembar 2018, 19:583\n9 Decembar 2018, 21:312\nIz minuta u minut: Na severu Kosova i Metohije mirno, Kurti ne povlači odluku16:40\n17:20Putin: Sada zasigurno mogu da kažem – ruska ekonomija se oporavila\n17:14Rama: Kosovo s punim pravom postavlja pitanje reciprociteta, ali mora se izbeći zamrzavanje dijaloga\n17:11Pala vlada u Libiji\n17:04Svevremeno pitanje ruskog klasika: Da li smo svi mi vuci i ovce?\n16:45Veliki proizvodni kapacitet: Argentina uskoro pokreće novu fabriku za proizvodnju „Sputnjika Ve“\n16:40Iz minuta u minut: Na severu Kosova i Metohije mirno, Kurti ne povlači odluku\n16:35Ukrajina je doživela bumerang – prvi od Srbije, drugi od Rusije /video/\n16:30DPS pokreće postupak za smenu ministra spoljnih poslova\n16:29Rusija: Odluka Evropskog suda za ljudska prava u „slučaju Litvinjenko“ politizovana\n16:17Minimalna potrošačka korpa za avgust u Crnoj Gori 659 evra\n16:10Teniski Maradona pobedio za Argentinu, ali: „Nekada vas tretiraju jako loše“\n16:02Moskva osuđuje pokušaje Londona da prebaci odgovornost za slučaj Skripalj\n15:50Moskva: Kampanja Zapada s ciljem diskreditacije izbora doživela fijasko\n15:465G mreža u Srbiji: Objavljeno ko želi da je širi\n15:20Bajdenov savetnik upozorava: Evropa se zimus može suočiti sa nestašicom gasa\n15:15Humani potez legendarnog kapitena – jedinstvene patike za život male Elene\n15:13U Srbiji 7.232 nova slučaja korone, 38 preminulo\n15:02„Ne povlačim odluku!“: Kurti preneo ambasadorima Kvinte da ne odstupa\n14:50London želi da izgradi novu imperiju pod maskom „Globalne Britanije“\n14:47Lajčak: Spustite tenzije i omogućite slobodu kretanja na severu Kosova


Održan Glavni odbor AM SDA Sandžaka ogranak Novi Pazar - SDA Sandžaka\nDanas je u Novom Pazaru,održana VII sednica Glavnog odbora AM SDA Sandžaka za Gradski ogranak Novi Pazar. Na sednici je bilo više tačaka dnevnog reda, koje su jednoglasno usvojene.Izmedju ostalog, jedna od najvaznijih tačaka dnevnog reda je bilo usvajanje Izveštaja o radu za 2012.godinu,a takođe je jednoglasno prihvaćen plan rada za 2013.godinu.\nAM SDA je u protekloj godini imala značajan broj aktivnosti, a zauzet je stav da će se i u narednom periodu nastaviti sa brojnim realizacijama aktivnosti u interesu omladine našeg grada, na sta nas obavezuju pohvale građana i omladine,sto dovoljno govori u prilog činjenici da je AM SDA Sandžaka postala simbol mladih u Sandžaku.\nGlavni prioritet i aktivizam, u ovoj godini, bice podredjen obnavljanju Sandžačkih igara,a takodje i maksimalna zastupljenost mladih u politici ,jer je SDA Sandžaka jedina stranka koja je imenovala i dala legitimitet mladim ljudima na odgovornim funkcijama i time pokazali da Novi Pazar kao najmlađi grad u Evropi vode mladi i perspektivni kadrovi koji dolaze upravo iz Asocijacije mladih SDA Sandžaka.\nČlanovi Glavnog odbora su posebno apostrofirali činjenicu da su veoma zadovoljni radom imenovanih kadrova na fukcijama u lokalnoj samoupravi, a zatraženo je da sve odluke koje su donete budu u potpunosti ispostovane, kao i u dosadasnjem radu.\nAsocijacija Mladih SDA Sandzaka je pokazala svoj profesionalan odnos prema gradjanima, a posebno mladima, jer od najorganizovanija i najmasovnije omladinske organizacije u regionu mladi ljudi to i ocekuju, a rukovodstvo AM SDA je podsetilo da su svi zacrtani ciljevi do sada ispunjeni i da u buducnosti omladina naseg grada moze biti sigurna da ce svi njihovi planovi i realne potrebe biti resavane u najkracem mogucem roku,a sve u interesu mladih našeg grada.\nStav Stranke demokratske akcije Sandžaka je da se problemi u funkcionisanju vlasti u Novom Pazaru hitno moraju prevazići kako bi se izmirila ogromna dugovanja grada Novog Pazara od preko ...\nKancelarija za održivi razvoj nedovoljno razvijenih područja upriličila je, u Centralnom domu Vojske Srbije, skup pod nazivom „Korak ka razvijenosti“, a kako bi svojim poslovnim patnerima, ...


Uz podršku UNICEF-a, Ministarstvo za obrazovanje, mlade, nauku, kulturu i sport Bosansko-podrinjskog kantona Goražde pokrenulo je proceduru realizacije projekta „Unaprjeđenje dostupnosti i kvalitete obrazovanja za vrijeme pandemije virusa COVID-19-podrška razvoju softverskih rješenja za uspostavu i unaprjeđenje online nastave“.\nPrema riječima ministra Armana Bešlije projekat predstavlja novitet u obrazovnom sistemu, a sredstva za njegovu realizaciju obezbijedio je UNICEF.\n„Očekujemo početkom juna ili polovinom jula da imamo razvijenu platformu koju ćemo naravno testirati na terenu da vidimo kako će reagovati nastavnici, djeca i njihovi roditelji. Tokom ljeta ćemo organizovati edukaciju za nastavnike, jer mi se moramo usmjeriti ka online nastavi u slučaju da nas zadesi situacija kakvu imamo pojavom virusa COVID-19. Pored edukacije o nastavi, moramo da definišemo kako i na koji način vrednovati učenike u ovoj situaciji.Nadamo se da ćemo uz podršku nastavnika, učenika i njihovih roditelja uspjeti to riješiti, a kada se krene sa školskim aktivnostima planiramo u određenim sedmicama raditi sa djecom na online platformi, kako bi smo uvijek imali rezervni plan spreman za nepredviđene situacije“-riječi su ministra Armana Bešlije.\nPrema svemu sudeći, nastava do kraja školske godine neće početi, a ukoliko se stvore pretpostavke da škole počnu s radom, u planu Ministarstva za obrazovanje, mlade, nauku, kulturu i sport je omogućiti maturantima polaganje maturskih ispita.


PRIVATNI KORISNICI PONUDA AKTUELNO TELENOR PORODICA\nŠto vas je više, to je više bonus saobraćaja!\nAko imaš nepotrošen bonus internet saobraćaj - prebaci ga onom članu Telenor Porodice kome je potrebniji!\nOnaj internet saobraćaj koji jedan član Telenor Porodice ne potroši, može poslati drugom članu na korišćenje. Tako u okviru grupe možete iskoristiti sav bonus internet saobraćaj u toku mjeseca!\nSvi članovi Telenor Porodica grupe mogu da međusobno razgovaraju i razmijenjuju SMS-ove u nacionalnom saobraćaju, bez potrošnje minuta i poruka iz svojih paketa.\nImaš tri ili više članova za svoju Telenor Porodica grupu?\nOkupi svoju Telenor porodicu lako putem Moj Telenor aplikacije ili portala.\nKorišćenje Telenor porodica usluge se naplaćuje 1.53 eur sa PDV-om mjesečno po članu grupe.\nPostpejd korisnik Telenor mobilne mreže može na svom pretplatničkom broju da aktivira „Telenor Porodica“ ponudu ukoliko kumulativno ispunjava sljedeće uslove:\nDa je fizičko lice i da ima aktivan postpejd broj na jednom od paketa:\nPlay+ 1, Play+ 2, Play+ 3\nPonuda „Telenor Porodica“ ne zahtijeva ugovornu obavezu, nije vemenski ograničena i korisnik će moći da je koristi dokle god ispunjava definisane uslove za korišćenje ponude.\nPonudu „Telenor Porodica“ korisnik može aktivirati i ako na svom broju ima aktivnu ugovornu obavezu na osnovu kupovine uređaja. Članovi „Telenor Porodica“ grupe imaju mogućnost kupovine telefona uz tarifni paket ili na rate u skladu sa postojećim pravilima Telenora za kupovinu uređaja.\nPostpejd korisnici, koji ispunjavaju uslove za aktivaciju „Telenor Porodica“ promocije imaju mogućnost da iniciraju i kreiraju „Telenor Porodica“ grupu od 3, 4 ili 5 članova i dobiju sljedeće benefite na svom pretplatničkom broju kao i na pretplatničkim brojevima koji su dio grupe i to:\n30%, 40% ili 50% dodatnog saobraćaja iz paketa (MB, poruke i minuti ka svim mrežama u nacionalnom saobraćaju), u zavisnosti od broja članova u „Telenor Porodica“ grupi (3, 4 ili 5).\nMogućnost prenosa nepotrošenog dodatnog internet saobraćaja, kao i nepotrošenog internet saobraćaja iz tarifnog paketa na pretplatničkom broju na kome je aktivirana ponuda, između članova „Telenor Porodica“ grupe. Internet saobraćaj iz tarifnog paketa je moguće prenositi između članova „Telenor Porodica“ grupe u vremenskom periodu u kom korisnik ima pravo da potroši internet saobraćaj u skladu sa uslovima tarifnog paketa.\nNaknada za korišćenje „Telenor Porodica“ ponude iznosi 1,5 eur mjesečno (sa PDV-om) za svaki pretplatnički broj koji je član „Telenor Porodica“ grupe, i naknada će biti iskazana na računu za pružene usluge na svakom od pretplatničkih brojeva. Naknda se naplaćuje od momenta uvezivanja u grupu dokle god je pretplatnički broj član „Telenor Porodica“ grupe. Naknada za korišćenje se vrši u punom iznosu nezavisno od datuma u mjesecu kada je inicirana aktivacija ili deaktivacija „Telenor Porodica“ grupe.\n1. Dodatni saobraćaj se dodijeljuje u zavisnosti od broja članova „Telenor Porodica“ grupe na mjesečnom nivou, 30%, 40%, 50% više minuta, SMS poruka i megabajta u nacionalnom saobraćaju za 3, 4 odnosno 5 uvezanih članova u „Telenor Porodica“, odnosno za korisnike tarifnih paketa Prenesi i Dopuni, 30%, 40%, 50% više kredita iz tarifnog paketa. (Primjer: 3 pretplatnička broja u grupi 30% više minuta, SMS-a i megabajta iz tarifnog paketa, 30% više kredita iz tarifnog paketa, 4 pretplatnička broja u grupi 40% više minuta, SMS-a i megabajta iz tarifnog paketa, 40% više kredita iz tarifnog paketa, 5 pretplatničkih brojeva u grupi 50% više minuta, SMS-a i megabajta iz tarifnog paketa, 50% više kredita iz tarifnog paketa).\n30%, 40% ili 50% više minuta se odnosi na broj minuta ka svim mrežama u nacionalnom saobraćaju koje korisnik ima u okviru tarifnog paketa. Ponudom „Telenor Porodica“ ne uvećava se broj minuta u okviru Telenor mreže koji su dostupni nakon potrošenih minuta ka svim mrežama iz postpejd paketa.\n30%, 40% ili 50% više kredita iz tarifnog paketa se može trošiti u skladu sa uslovima tarifnih paketa Prenesi i Dopuni.\n2. Razgovori i razmjena SMS poruka u nacionalnom saobraćaju između članova „Telenor Porodica“ grupe se ne tarifira i neograničen je.\n3. Dodatni internet saobraćaj koji korisnik dobija aktviranjem ponude „Telenor Porodica“ (30%,40%,50% više megabajta iz tarifnog paketa koji koristi) korisnik može poslati bilo kom članu njegove „Telenor Porodica“ grupe bez dodatne naknade. Razmjena nepotrošenog internet saobraćaja se može vršiti u količinama koje su djeljive sa 50 (50, 100, 150, 200 MB i slično). Minimalni iznos MB za prenos je 50 MB.\n4. Dodatni internet saobraćaj dobijen uvezivanjem u “Telenor Porodica” grupu, kao i internet saobraćaj koji je dobijen prenosom sa broja na broj u okviru grupe troše se prije internet saobraćaja dobijenog u okviru tarifnog paketa. Dodatni saobraćaj (minuti, SMS poruke, megabajti) dobijen uvezivanjem u „Telenor Porodica“ grupu kao i internet saobraćaj koji je dobijen prenosom sa broja na broj u okviru grupe, važi do kraja mjeseca u kome je dodijeljen/prenesen i ne prenosi se u naredni mjesec.\n5. Benefiti iz „Telenor Porodica“ ponude korisniku se dodijeljuju u trenutku formiranja „Telenor Porodica“ grupe. Dodatnu količinu saobraćaja (minuta, SMS poruka i megabajta u nacionalnom saobraćaju) korisnik dobija u cjelosti u trenutku aktivacije promocije bez obzira na datum u mjesecu kada je promocije aktivirana.\n6. Prilikom deaktivacije „Telenor Porodica“ ponude, benefiti iz promocije su dostupni do posljednjeg dana mjeseca u kome je izvršena deaktivacije promocije.\n7. Ukoliko korisnik ima uvedenu zabranu odlaznog saobraćaja ili bilo koju vrstu suspenzije na broju na kome je aktivirana ponuda, ne može koristiti dodatni saobraćaj iz promocije sa broja na kome postoji zabrana ili suspenzija.\n8. Prilikom promjene tarifnog paketa na pretplatničkom broju na kome je aktivna ponuda, dodatni saobraćaj iz ponude Telenor porodica se ne mijenja u mjesecu u kome je izvršena promjena tarifnog paketa. Počevši od sljedećeg mjeseca od dana promjene tarifnog paketa korisniku se dodijeljuje dodatni saobraćaj (minuti, SMS-poruke i megabajti) u skladu sa novim tarifnim paketom.\n9. Razmjena internet saobraćaja između brojeva koji su dio iste „Telenor Porodica“ grupe se može izvršiti putem:\nMoj Telenor portala,\nIniciranje „Telenor Porodica“ grupe, kao i prihvatanje priključenja „Telenor Porodica“ grupi korisnik može uraditi putem sljedećih kanala:\nMoj Telenor aplikacija;\nMoj Telenor portal;\nSlanjem SMS poruke sa ključnim rečima.\nUpisati sve brojeve u formatu 06X XXX XXX (min 2, max 4) koji se objedinjuju u „Telenor Porodica“ grupu.\nPrihvatanje poziva za priključenje „Telenor Porodica“ grupi.\t DA 14555\nNeprihvatanje ili odbijanje poziva za priključenje „Telenor Porodica“ grupi.\t NE 14555\nDODAJ: 06X XXX XXXX, 06X XXX XXXX,... 14555\nTrenutni status broja u “Telenor Porodica” grupi. STATUS 14555\nAdministracija Telenor porodica grupe\nJedan korisnik može biti član samo jedne „Telenor Porodica“ grupe u toku jednog mjeseca.\nPoziv za priključivanje pretplatničkog broja grupi važi 48 sata od momenta kada je pretplatnički broj-inicijator grupe poslao poziv. Grupa „Telenor Porodica“ se neće formirati ukoliko bilo koji od pozvanih pretplatičkih brojeva ne odgovori pozitivno na poslati zahtjev ili odbije poziv za pristupanje grupi u roku od 48 sata od slanja poziva. U tom slučaju svi pretplatnički brojevi će biti obaviješteni da grupa „Telenor Porodica“ nije formirana.\nUkoliko korisnik ima više aktivnih poziva za priključivanje grupi, prvi poziv koji mu je proslijeđen će biti validan i u statusu „na čekanju“ dok će svi ostali zahtjevi biti automatski odbijeni uz povratnu informaciju korisniku koji je inicirao grupu-poslao poziv za priključenje grupi.\nSve promjene kreiranih „Telenor Porodica“ grupa i benefita će biti aktivne od sljedećeg mjeseca u odnosu na mjesec kada je poslat zahtjev za promjenu. Promjene podrazumijevaju:\nDodavanje novog člana u već kreiranu grupu – potrebno je otkazati postojeću grupu u bilo kom trenutku tokom mjeseca i kreirati novu od sljedećeg mjeseca;\nIzlazak postojećeg člana iz grupe – potrebno je otkazati postojeću grupu u bilo kom trenutku tokom mjeseca i kreirati novu od sljedećeg mjeseca.\nPonuda „Telenor Porodica“ prestaje da bude aktivna na svim pretplatničkim brojevima u grupi u sljedećim slučajevima:\nUkoliko korisnik sam deaktivira ponudu;\nUkoliko korisnici u bilo kom trenutku prestanu da ispunjavaju uslove pod kojima ponuda važi;\nU slučaju deaktivacije broja na kome je aktivirana promocija iz bilo kog razloga. U slučaju reaktivacije broja ponuda „Telenor Porodica“ se neće automatski aktivirati već je neophodno da korisnik ponovo aktivira ponudu ukoliko želi;\nUkoliko korisnik promijeni postpejd paket, na paket uz koji promocija nije dostupna (tačka 1. Uslova dostupnosti ponude);\nUkoliko korisnik prihvati aneksom neku od promocija uz koju „Telenor Porodica“ nije dostupna definisanih tačkom 2. Uslova dostupnosti ponude;\nUkoliko se za bilo koji pretplatnički broj, koji je član „Telenor Porodica“ grupe, zahtijeva zamjena pretplatničkog broja, ponuda „Telenor Porodica“ će se automatski deaktivirati za cijelu grupu.


Industrija › Page 111 › Made-in-Germany.rs\nOd MiG na 12/05/2014 / Ekologija, Energetika, Industrija, Zdravstvo / Ostavite komentar\nNedavno objavljeni zvanični podaci evropske Službe za statistiku „Evrostat“ pokazali su da je Nemačka najveći zagađivač u Evropskoj uniji, budući da je emisija ugljen-dioksida (CO2), nastalog sagorevanjem fosilnog goriva u toj zemlji, prošle godine porasla za dva procenta na 760 miliona tona, prenosi agencija „Tanjug“. U izveštaju\nOd MiG na 10/05/2014 / Auto industrija / Ostavite komentar\nBroj novoregistrovanih automobila u Nemačkoj, koji predstavlja glavno merilo tražnje u autoindustriji, kao jednom od najvažnijih sektora vodeće evropske ekonomije, nakon martovskog rasta, u aprilu je ponovo zabeležio pad, prenosi „b92“. Nemačka federalna agencija za motorna vozila (KBA) je objavila je da je aprilu bilo registrovano ukupno\nBeogradski dnevni list „24sata“ pozabavio se pitanjem da li je „Nutela“ za tržište istočne Evrope drugačija od one namenjene zapadnoj Evropi, kao i da li uopšte postoje razlike u ukusu u koji se kunu svi ljubitelji ovog slatkog krema. Potrošači „24sata“ sučelili su „Nutele“ različitih proizvođača iz\nOd MiG na 07/05/2014 / Auto industrija / Ostavite komentar\nU prvom tromesečju 2014. godine nemački proizvođač elektronike i delova za automobile „Boš“ zabeležio je rast svojih prihoda od 7 procenata, a očekuje i nastavak rasta prihoda do kraja godine. Štefan Azenkeršbaumer, izvršni direktor kompanije „Boš“, istakao je kako je zadovoljan poslovanje kompanije početkom godine, pogotovo u\nOd MiG na 05/05/2014 / Prehranbena industrija, Trgovina / Ostavite komentar\nZa kilogram junećeg mesa u Srbiji je u periodu od 1. do 7. aprila bilo potrebno izdvojiti od 495 dinara u Zaječaru do 629,99 dinara u Kragujevcu, pokazuju podaci Republičkog zavoda za statistiku. U isto vreme, cena svinjskog mesa se kretala od 369 dinara, koliko je za\nProcenjuje se da je čak 40 posto pesticida koji se koriste u Srbiji za zaštitu bilja, zabranjeno u Evropskoj uniji. Štetni preparati prisutni su samo na našem tržištu, a uvoze se iz Kine, Indije, Hongkonga i drugih dalekoistočnih zemalja. Našim poljoprivrednicima je dozvoljeno korišćenje opasnih hemikalija, jer\nOd MiG na 04/05/2014 / Hemijska industrija, Zdravstvo / Ostavite komentar\nNemačka farmaceutska i hemijska kompanija „Bajer“ u prvom kvartalu 2014. godine ostvarila je bruto profit za 11 procenata veći na godišnjem nivou, u visini od 2,73 milijarde eura. Kako prenosi agencija „Rojters“, dobri rezultati Bajera u sektoru farmacije kompenzovali su poteškoće u realizaciji nekih aktivnosti, koje su\nKompanija „Mercedes“ će 8. i 9. maja u Srbiji predstaviti Euro 6 motore koji pokreću celu novu generaciju teretnih, dostavnih i kombi vozila ovog proizvođača. Nakon Estonije, Letonije, Litvanije, Češke, Slovačke, Mađarske i Hrvatske, karavan „Mercedesovih“ vozila zaustaviće se u Šimanovcima na parkingu restorana „Tomy Truck Stop“,\nStr. 111 od 121« Prva<1020110111112113120>Poslednja »


14:50 >> 15:07\nStiv Ker sačuvao poslednje mesto za legendarnog Španca\nMark Gasol i Nemanja Bjelica foto: Profimedia\nIzgleda da se Golden Stejt sprema da u nastupajućoj sezoni iz prikrajka vreba napad na vrh NBA lige.\nSa zvezdama tima Stefom Karijem, Drejmondom Grinom, te oporavljenim Klejom Tompsonom i novajlijama poput Nemanje Bjelice, tim Stiva Kera mogao bi da pomrsi račune mnogim favorizovanijim timovima, pogotovo ako se strategu „ratnika“ ispuni želja i poslednje mesto u timu popuni Markom Gasolom!\nLegendarni španski centar, koji je posle rastanka sa LA Lejkersima i odlukom Memfisa da se odrekne prava na njegov ugovor, bio blizu odluke da se vrati u domovinu i ponese dres Đirone, čiji je vlasnik, ipak bi mogao da produži NBA karijeru barem za još jednu sezonu.\nBjelica nema izbora! Košarkaši tri NBA kluba moraju da se vakcinišu, ali su dobili jednu veliku olakšicu\nKoliko se Bjelici obradovao Stiv Ker! Trener „ratnika“ Srbinu spremio ulogu nekadašnjeg mezimca navijača\n„Voriorsi“ odavno imaju mlađeg Gasola na meti, a pred nastupajuću sezonu deluje da su se konačno stvorili uslovi da ispune davnošnju želju. U timu čiji će pomoćnik od naredne takmičarske godine biti Dejan Milojević, preostalo je još jedno upražnjeno mesto i dugo već razmišljaju o Gasolu, koji bi mogao da ima i mentorsku ulogu, u razvoju mladog Džejmsa Vajsmena (20).\nPrelomio: Bjelica ostaje u NBA, zna se i ekipa\nGolden Stejt Voriorsi košarkaški transferi Mark Gasol NBA liga Nemanja Bjelica\nBjelica je odmah mogao da se uveri koliki je as Stef Kari: Poruka kratka, a govori mnogo (FOTO)\nBjelica sa velikim poštovanjem priča o Kariju: On je neverovatan, kao da je iz video-igre\nDurent „ispovedio“ Grina i konačno priznao zbog čega je napustio Golden Stejt!\nZvanično! Milojević je postao "Ratnik"\nKakav dan za Durenta: Prvo ga proglase za MVP-ja, a onda dobije novi ugovor od kojeg "boli glava"\nKada će Filip Petrušev u NBA? Poruka iz Filadelfije obradovaće Evropljane\nTrejd "bomba": Vestbruk se pridružuje Džejmsu i Dejvisu, Lejkersi šalju trojicu kao zamenu


Grad Sarajevo doček Nove organizuje i realizuje u saradnji s BHRT-om - Klix.ba\nPotpisan ugovor Grad Sarajevo doček Nove organizuje i realizuje u saradnji s BHRT-om\nGrad Sarajevo doček Nove organizuje i realizuje u saradnji s BHRT-om\n21.12.2012. u 12:27\nGradonačelnik Sarajeva Alija Behmen i generalni direktor Radio televizije Bosne i Hercegovine danas su u prostorijama Gradske uprave potpisali Sporazum o organizaciji zabavno-muzičke manifestacije "Svečani doček Nove 2013. godine".\nOvim sporazumom Grad Sarajevo će javni doček Nove 2013. godine ispred BBI centra, pripremiti, organizovati i realizovati u saradnji sa BHRT, kao programskim i medijskim partnerom.\nGradonačelnik Behmen je kazao da Grad Sarajevo kao tradicionalni organizator javnog dočeka Nove godine, i ovaj put se potrudio da svojim građankama i građanima, kao i posjetiocima pruži dobru zabavu i provod.\n"Vjerujem da ćemo to i pokazati u novogodišnjoj noći zajedno sa BHRT-om i mladim muzičkim bendovima iz cijele Bosne i Hercegovine", kazao je Behmen.\nMuhamed Bakarević se zahvalio Gradu Sarajevu što je prepoznao državnu televiziju kao nekoga ko će sigurno prenijeti dobro i svečarsko raspoloženje iz bh. prijestolnice. Istovremeno, slike novogodišnjeg ugođaja i atmosfere iz Sarajeva obići će cijelu Bosnu i Hercegovinu i regiju.\n"BHRT će pripremiti kvalitetan program koji će Sarajlijama i našim gostima i turistima omogućiti da imaju istinski ugođaj na otvorenom u novogodišnjoj noći“, istaknuo je Bakarević.


01. Avg 1999 15:37 (GMT+01:00)\nPripadnici Kfora za vikend uhapsili više osoba\nRusi zaustavili Agima Čekua\nOslobođen jedan Srbin u Prištini. Bačena granata na bivšu stanicu MUP-a u Gračanici\nPRIŠTINA - U pres-centru Kfora u Prištini u nedelju je potvrđeno da su ruski vojnici prethodne večeri na kontrolnom punktu kod Kijeva zaustavili i legitimisali vođu vojnog krila samozvane OVK Agima Čekua.\n"General" Čeku prošao je pored ruskih vojnika u uniformi i s oružjem, posle čega je zaustavljen. Čeku kod sebe nije imao identifikacionu kartu zajedničke komisije za implementaciju sporazuma o razoružanju bez koje niko ne može da se kreće u uniformi "OVK" i s oružjem. Nakon što je potvrđen identitet Čekua, omogućeno mu je da nastavi put.\nU subotu uveče su irski vojnici iz sastava Kfora, prilikom jedne intervencije u Prištini, oslobodili Srbina koga je kao taoca držao Albanac u svom stanu. Vojnici su razoružali i uhapsili kidnapera koji je, potom, sproveden u stanicu vojne policije u Prištini.\nVojnici iz američkog kontingenta u Uroševcu organizovali su akciju čišćenja gradskih ulica i odnošenja smeća. Ove akcije biće uskoro organizovane i u ostalim gradovima.\nTo je posebno potrebno u Prištini, gde preti opasnost od zaraznih bolesti. Stotinama Albanaca koji su nagrnuli u grad iz seoskih sredina kontejneri su poslužili za paljenje hrane koju su izbacili iz srpskih stanova. Smeće bacaju kroz prozore, ali i "sitnije" delove nameštaja, vaze, albume s fotografijama, čak i fotelje.\nNovinarima je u nedelju saopšteno da je veče pre toga bačena granata na bivšu stanicu MUP-a u Gračanici. Materijalna šteta je neznatna, a istraga je u toku.\nPre dve večeri u sektoru Istok patrola Kfora primila je izveštaj da je veća grupa Albanaca napala Srbe u Vitini. Vojnici Kfora su odmah reagovali i rasterali napasnike koji su pokušali da uđu u srpske stanove. Albanci su, u nastojanju da umaknu vojnicima, ušli u kola i krenuli van grada. Vojnici su pošli za njima. U jednom trenutku Albanci su pucali iz svojih vozila, ali im je uzvraćeno upozoravajućim hicima. U blizini sela Kabaš pripadnici Kfora sustigli su grupu Albanaca, uhapsili trojicu i prebacili ih u zatvor u kamp "Bondstil" u blizini Uroševca.\nIste večeri u Kosovskoj Mitrovici uhapšen je Srbin koji je kod sebe imao ručnu granatu.\nKfor je u nedelju izdao saopštenje u kojem je potvrđeno da je prethodnog dana, oko 12.30 sati, iz dva helikoptera tipa "apač" uočen ilegalni kontrolni punkt, 15 kilometara od Gnjilana. Osobe koje su bile na tom punktu su uhvaćene. U početku se mislilo da je reč o 21 Srbinu, ali to još nije potvrđeno. Očekuje se da će konfuzija o etničkoj pripadnosti ovih osoba biti razjašnjena u ponedeljak.\nU subotu su pripadnici španskih trupa u selu Kovrge pronašli više televizora i druge bele tehnike, za koje se pretpostavlja da su ukradeni. Zbog toga su dva čoveka, čiji identitet nije saopšten, uhapšena. Međutim, rečeno je da su u selu Koraždavac kod Peći, nastanjenog Srbima, uhapšena dvojica Albanaca, uhvaćena u pljački traktora.


Rakić Vodinelić: Dvostruki aršini policije i tužilaštva - NOVA stranka\nHitra reakcija tužilaštva i policije povodom incidenta na protestu građanskog pokreta "Ne davimo Beograd" pokazuje dvostruke standarde državnih organa u tretmanu krivičnih i prekršajnih postupaka.\nNaime, zbog nemira tokom protesta ispred Skupštine grada Beograda, na kome su predstavnici Inicijative pokušali da uruče svoje zahteve za otkaze gradskih funkcionera, aktivista Simon Simonović saslušan je juče u policijskoj stanici Stari grad po nalogu Višeg tužilaštva u Beogradu. Kako je Simonovićev branilac izjavio, posle sat i po vremena saslušanja, Simonović je najpre pozvan da da iskaz u svojstvu građanina, ali "posle neformalnog razgovora tužilac je rekao da smatra da je reč o krivičnom delu".\nPredsednica Saveta Nove stranke i profesorka prava Vesna Rakić Vodinelić kaže za Danas da se ovde teško može govoriti o krivičnom delu, ali i da bi bilo "odlično kad bi naši organi gonjenja tako reagovali kada je u pitanju bilo koja vrsta kriminala".\n- Ovo na šta su reagovali nije izvesno da je kriminalno delo niti nasilničko ponašanje, jer oni reaguju na osnovu određenih iskaza koji uopšte ne moraju da odražavaju ono što se desilo. Zaista bi bilo poželjno da za slučajeve neprava, dakle kada je neko teško povređen na utakmici zbog divljanja tzv. navijača, kada je uništena nečija imovina zato što je neko noću porušio jedan deo grada ili kod najtežih krivičnih dela, poput ubistava, trgovine narkoticima, reaguju sa istom takvom efikasnošću kao u slučaju ovog bezazlenog incidenta, koji bi u krajnjoj liniji mogao biti prekršaj, ili makar između prekršajnog i krivičnog dela po onome što se na snimku moglo videti - kaže Rakić Vodinelić.\nKako dodaje, niko na tom građanskom skupu nije povređen, tvrdi se da je jednom policajcu slomljen nos, "ali mi nismo videli nikakve nalaze i ne znamo da li je to tačno". Rakić Vodinelić podseća i na slučaj napada na grčku ambasadu, na koju su anarhosindikalisti bacili nekakvu zapaljivu napravu. Počinioci tog dela su prvo bili u zatvoru, da bi posle bili oslobođeni jer su našli da nije u pitanju krivično delo nego prekršaj. Rakić Vodinelić zaključuje da je ovaj slučaj u "suštini politički problem".\nPreuzeto sa www.danas.rs, autor M. Stevanović\nPrethodna vest\tOtvaranje poglavlja 23 i 24 primoraće Vučića na suštinske reforme Sledeća vest\tŠta (ni)je urađeno u susret poglavljima 23 i 24


Bank of China dobila dozvolu za rad u Srbiji – Bankar.me\nJanuary 11, 2017 BANKE, Članci, REGION, SVE VIJESTI Leave a comment\nBank of China dobila je od Narodne banke Srbije (NBS) dozvolu za rad u Srbiji, rečeno je u Narodnoj banci Srbije (NBS). Narodna banka Srbije je, po zahtjevu osnivača – Bank of China Hungary Close Ltd. iz Budimpešte, pošto je ocijenjeno da su ispunjeni svi propisani uslovi, dala dozvolu za rad banci koja će poslovati pod poslovnim imenom “Bank of China Srbija, akcionarsko društvo, Beograd“, navode u NBS.\nKako dodaju, banka se, nakon dobijanja dozvole za rad i svih propisanih saglasnosti NBS, upisala u registar privrednih subjekata kod Agencije za privredne registre. To će biti prva kineska banka koja radi u Srbiji.\nOsnivač banke u Srbiji je Bank of China Hungary Close Ltd. iz Mađarske, čiji je vlasnik Bank of China Ltd. iz Kine, koja je u prvih pet banaka u svijetu po vrijednosti tržišnih transakcija. Banka u Srbiji će, kako je planirano, biti centrala Kineske banke za Balkan i istočnu i zapadnu Evropu.\nPrema ranijim najavama, banka u Srbiji bi trebalo da počne da radi 20. januara.\nPOJMOVIbank of china Beograd bank of China Srbija\nSrbija od Kineske banke očekuje jeftinije finansiranje duga\nBank of China počela sa radom u Beogradu, pokrivaće cijeli region\nOtvaranje Bank of China u Beogradu zakazano za 21. januar


Bespovratno ustupanje zemljišta mladima - Domaćinska kuća\nIlustracija: Obradivo zemljište, foto: S.K.\nPočetkom naredne godine očekuje se da bude raspisan javni poziv za bespovratno ustupanje zemljišta mlađima od 40 godina koji žele da se bave poljoprvredom, rekao je ministar bez portfelja zadužen za regionalni razvoj Milan Krkobabić\nOn je za tv Pink rekao da u Srbiji postoji 200 hiljada hektara slobodne državne zemlje i ideja Odbora za selo SANU je da se bez nadoknade mladim ljudima koji žele da se bave poljoprivredom podeli ta zemlja sa strikntno utvrđenim pravilima koorišćena.\nGovoreći o formiranju Nacionalnog tima za preporod sela, on objašnjava da kada se govori o probelemima na selu ovaj predlog bi bio deo rešenja, jer su probelemi sela brojni i vezani su za egzistenciju, putnu infraskrtukturu, zdravstvo, obrazovanje …\nOd 4.700 naselja u Srbiji nestaje njih 1.200, dok u 1.000 sela ima manje od po 100 stanovnika, a u više od 200 sela nema osobe mlade od 20 godina.\nNacionalni tim za preporod sela Srbije je samostalno savetodavno telo koje je na inicijativu ministra Milana Krkobabica konstituisao Kabinet ministra zaduženog za regionalni razvoj i koordinaciju rada javnih preduzeca i Akademijski odbor za selo Srpske akademije nauka i umetnosti.\nStrateški cilj formiranja Nacionalnog tima jeste smanjenje regionalne neravnomernosti, stvaranje sistemskih preduslova za ekonomsku održivost porodicnih gazdinstava.\nbesplatno zemljište, milan krkobabić, mladi, Mladi poljoprivrednici, Vlada Srbije\nPrevPrethodnaKako prepoznati nedostatak natrijuma kod goveda\nSledećaObeležena 102. godina od Jablaničko -Topličkog ustankaNext\nNedimović: Rang lista danas u 12 sati


Kako zaštititi decu na internetu - Portal Preporučujemo\nGostujući u Dnevniku RTS-a, Tatjana Matić, državna sekretarka u Ministarstvu trgovine, turizma i telekomunikacija, rekla je da se naš život potpuno preselio na internet i društvene mreže su sve dominantnije u našim životima.\nPraktično, digitalna ulica je postala dominantna u odnosu na nekadašnje odrastanje, kada su se deca igrala na ulici, u dvorištu, a sada sve više vremena, pre svega mladi, provode koristeći savremene tehnologije, objašnjava Matićeva.\n“To podrazumeva da ih moramo naučiti osnovnim elementima ponašanja da se kasnije u životu ne bi kajali za posledice svoje mladosti, jednostavno objašnjavamo da je ta stvarnost podjednako realna kao i ova druga”, kaže Matićeva.\nPrema njenim rečima, decu učimo, kada prelaze ulicu, da pogledaju levo i desno, da ne pričaju sa nepoznatima, ista pravila važe i za virtuelnu ulicu, jer sve što postavite na internetu sačekaće vas i za 50 godina.\nGovoreći o žrtvama na internetu, Matićeva kaže da se najčešće i najteže zloupotrebe dešavaju sa decom.\n“Nacionalni kontakt centar za bezbednost dece na internetu postoji oko dve godine i imali smo više do 7.000 poziva i 1.380 predmeta, a za 155 predmeta možemo reći da su imala i elemente krivičnog dela”, ukazala je državna sekretarka.\nPraktično, kako ističe, najveći procenat se odnosio upravo na decu. Najzastupljenije je vršnjačko nasilje, deca školskog uzrasta su najpodložnija različitim vrstama zloupotreba, sama su i žrtve ali i često oni koji na neki način zlostavljaju druge na internetu i edukacija je u tom smislu ključna.\nPodseća da je poziv 19833 besplatan, i da ih pozivaju roditelji, bake, deke i deca.\nKako kaže, treba da ih pozovu roditelji u slučaju da se ponašanje njihovog deteta promenilo, u slučaju da vide da se dete povlači, da ima neke probleme.\nRoditelji treba da odmah reaguju\nPoziva roditelje da, ukoliko uspeju da dođu do neke prepiske gde se širi mržnja, gde se dete na bilo koji način vređa ili zlostavlja, to im pošalju i da odmah reaguju.\n“Deca kriju neprijatne stvari koje im se dešavaju, dok roditelji, ukoliko ih otkriju, znaju da ih obrišu. Savetujemo da se to nikada ne radi, da se sačuvaju svi podaci jer je to potrebno u postupku koji se vodi pred Tužilaštvom za visokotehnološki kriminal”, kaže ona.\nPrema njenim rečima, opasnosti kreću sve ranije i ranije. “Mi smo pre dve godine bili usredsređeni na decu osnovnog školskog uzrasta, ta granica se pomera. Nama su nekad ciljna grupa bila deca šestog i sedmog razreda, sada je to četvrti i peti razred”, rekla je ona.\nPostoji potreba za edukacijom dece u predškolskom uzrastu – to je ključno za sve uzraste pa i za nas starije, za polulaciju je neophodno razvijanje kritičkog mišljenja prilikom korišćenja savremenih tehnologija, pre svega interneta, ističe državna sekretarka.\nKako kaže, deca kao i odrasli se moraju naučiti da prepoznaju koji su pravi izvori informacija na internetu i koji su lažni a koji su pravi prijatelji.\nTo se uči i to je proces, kaže Matićeva i dodaje da Ministarstvo radi na Strategiji razvoja digitalnih veština zajedno sa Ministarstvom prosvete, velikim partnerom tokom ovih godina u postupku prevencije i edukacije.\nRadimo na kurikulumu da svi budemo svesni šta je digitalna pismenost i razmišljanje o digitalnom svetu i kako se informacije prepoznaju i selektuju, šta je to vršnjačko nasilje na internetu, šta je to govor mržnje, istakla je ona.\n“Moramo kroz obrazovni sistem doći do toga da svi znamo i razumemo koji su to postulati ponašanja u virtuelnom svetu, digitalnom svetu u kome živimo i koji će tek postati digitalni”, kaže ona.\nMoramo da delujemo kroz obrazovni sistem\nKroz obrazovni sistem moramo da delujemo, kroz radionice, a bilo ih je 316 u 106 škola i 71 gradu.\nJako je značajno da savremena tehonolija postane deo obrazovnog procesa i da na taj način decu upoznajemo i sa prednostima, ali i sa posledicama, kaže Matićeva.\n“Kada su u pitanju deca, moramo da se štitimo od vršnjačkog nasilja koje je izraženo, zatim od različitih vrsta zloupotreba, ucena, pretnji koje se dešavaju – zloupotreba podataka, fotografija”, ističe Matićeva.\nDržavna sekretarka kaže da se zloupotrebljavaju i profili, a ono što je postao rastući trend je zavisnost od različitih video-igrica, to je jedan trend koji na neki način sve više uzima maha.\n“U Kini postoje klinike gde se ljudi odvikavaju od video-igrica. Nadamo se da se nećemo naći u toj fazi, ali prevencija i edukacija su ključ za to i pre svega uloga roditelja i nastavnika koji su već uključeni i upoznati sa opasnostima”, kaže državna sekretarka.\nPrema njenim rečima, uloga roditelja mora biti dominantnija, jer moraju da prate šta deca rade na uređajima.\nPre neki dan u medijima je bilo reči da se dete od dve i po godine lečilo od zavisnosti od crtanih filmova. Državna sekretarka kaže da je to moguće.\nMatićeva kaže da sarađuju sa Klinkom za lečenje bolesti zavisnosti, sa psiholozima, roditelji moraju potražiti savet i pomoć profesionalnih lica.\nOna kaže da savremena tehnologija ne treba roditeljima da bude izgovor i da veruju da je dete, ako se igra sa tabletom, na sigurnom. To, kako ističe, mora biti kontrolisano, ograničeno vreme i upotreba.\n“U toku nastave treba što više koristiti tehologiju u edukativne svrhe, a manje za zabavu, što je danas trend. Mi ćemo sa Ministarstvom prosvete raditi ove godine na projektu povezane škole u nadi da ćemo praktično kroz izgradnju infrastrukture za sve osnovne škole u Srbiji pomoći da deca shvate prednosti i da roditelji preuzmu odgovornost za njihovo ponašanje”, zaključila je Matićeva.\nIzvor: RTS, 5. februar 2019.


Evropski parlament: hrana mora na rasprodaju - Bizlife.rs\nEvropski parlament: hrana mora na rasprodaju\n20:39 Brisel, 22/01/2012\nSkoro polovina jestive i zdrave hrane završi u kantama za đubre u domaćinstvima širom EU, u supermarketima, restoranima i ketering kompanijama. U isto vreme, 79 miliona građana EU živi ispod linije siromaštva, a 16 miliona zavisi od pomoći u hrani od dobrotvornih organizacija.\nU rezoluciji „Kako izbeći bacanje hrane“ usvojenoj 19. januara, Evropski parlement je pozvao da se donesu hitne mere koje će prepoloviti količine bačene hrane do 2025. i olakšati pristup hrani za siromašne građane EU. U rezoluciji se predlaže da se na nivou država započnu kampanje protiv bacanja hrane, da pakovanja hrane treba da budu manja, ali i da trgovinske lance treba stimulisati da robu kojoj uskoro ističe rok prodaju po daleko nižim cenama. U nekim članicama je, međutim, zabranjeno da marketi hranu prodaju ispod troškova proizvodnje.\nGodišnje su na nivou cele EU baci 89 miliona tona hrane ili 179 kilograma po stanovniku. Ako se ništa ne preduzme, do 2020. ta količina će narasti 40% na 126 miliona tona bačene hrane. Domaćinstva su najodgovornija za rasipanje hrane, budući da učestvuju sa 42% u ukupnoj količini bačene hrane, pri čemu bi dve trećine toga moglo da se iskoristi. Proizvođači bace 39% „jestivog“ otpada, trgovinski lanci 5%, dok ketering industrija baci 14% hrane.\nBudući da se hrana baca na svim nivoima, od proizvođača, prerađivača do potrošača, članovi parlementa uputili su zahtev za koordinisanom strategijom, uz kombinaciju mera na nivou EU i na nivou država članica.\nParlament traži da se unapredi lanac snabdevanja kao i lanac potrošnje od sektora do sektora, i da se bacanje hrane rešava kao hitno. Ako se ništa ne preduzme, otpad od jestive hrane narašće 40% do 2020, navodi se u studiji koju je objavila Evropska komisija 2010.\nRezolucija upozorava da se bacanje hrane odražava na nivo zagađenosti kao i upotrebu vode za navodnjavanje. Nagomilavanje hrane kod jednog dela populacije razvija gojaznost, kardiovaskularne bolesti i kancere koji nastaju kao posledica preteranog unosa masti i proteina. Time je broj onih koji su preterano uhranjeni izjednačen sa onima koji su izgladneli i nedovoljno uhranjeni.\nU dokumentu se navodi da će najvažniji izazov u budućnosti biti kako se izborititi sa naraslom potražnjom za hranom jer svetska populacija raste, i ponudom koja ne može da zadovolji tražnju. „Ne možemo da priuštimo da stojimo besposleno dok se potpuno jestiva hrana baca. Ovo je etičko, ali i ekonomsko i socijalno pitanje, sa ogromnim uticajem na životnu sredinu“, rekao je izvestilac u parlamentu Salvatore Korona (Salvatore Caronna) pre glasanja o rezoluciji.\nOn je takođe naglasio da je „lopta sada u dvorištu Komisije. Očekujemo u najmanju ruku ubedljivu strategiju EU koja će navesti 27 članica da se sistematski pozabave ovim pitanjem“.


Javna rasprava o Radnoj verziji Zakona o parničnom postupku\nJavna rasprava o Radnoj verziji Zakona o parničnom postupku održana je u četvrtak 14. jula u Palati„Srbija” u Beogradu. Radnu verziju Zakona o parničnom postupku izradila je Radna grupa formirana14. januara 2011. godine rešenjem ministra pravde.\nOtvarajući skup državni sekretar Ministarstva pravde Slobodan Homen rekao je da je izrada Zakona o parničnom postupku još jedan bitan korak u sprovođenju reforme pravosudnog sistema. Homen je podsetio da je ovaj zakon donet kao savezni, u bivšoj SFRJ još davne 1977. godine, kao i da je od tada pretrpeo 18 izmena.\nPoseban cilj ove radne grupe bio je da se unapredi efikasnost i delotvornost postupka, da se smanje povrede čl. 6 Evropske konvencije o ljudskim pravima i osnovnim slobodama i suprotno tome afirmiše pravo na pravično suđenje i na suđenje u razumnom roku.\nRadna verzija Zakona sadrži niz novih i modernih rešenja koji donose veću efikasnost, odnosno otklanjaju mogućnosti beskrajnog parničenja s neizvesnim trajanjem i troškovima. Tekst radne verzije Zakona sadrži i određen broj alternativa, kako bi se stručnoj javnosti omogućilo da se izjasni o dilemama i različitim mišljenjima u okviru same Radne grupe, što će sigurno doprineti kvalitetnijem zakonodavnom procesu i omogućiti da konačna rešenja budu usvojena u skladu sa potrebama prakse i na osnovu konsenzusa u struci.\nPredloge, mišljenja i sugestije svi zainteresovani mogu dostaviti do 1. avgusta 2011. godine na adresu ivana.stojsic@mpravde.gov.rs Radna grupa će uzeti u obzir sve komentare, kao i ekspertizu Saveta Evrope, koja se očekuje sredinom avgusta.\nTranskript audio zapisa sa Javne rasprave možete preuzeti ovde.


Stoni tenis invalidi: Svetski kup Laško, zalet za svetsko prvenstvo u Španiji – Sport\nStoni tenis invalidi: Svetski kup Laško, zalet za svetsko prvenstvo u Španiji\nOd sutra do subote u slovenačkom Laškom održava se Svetski kup za stonotenisere sa invaliditetom na kojem će se sakupljati bodovi za predstojeće Svetsko prvenstvo od 6. do 12. novembra u španskoj Granadi. Na prvom ovogodišnjem bodovnom turniru našu reprezentaciju će predstavljati ukupno devet takmičara.\nU ženskoj konkurenciji boje naše zemlje braniće Stanislava Perić Ranković, Nada Matić, Ana Prvulović i Sanja Mijatović, sve u kolicima, i u muškoj konkurenciji Mitar Palikuća, Goran Perlić, Boris Soiljković, Mladen Ćirić (kolica) i Aleksej Radukić u kategoriji stojećih stonotenisera. Prvi put Svetska paraolimpijska organizacija uvela je nove discipline na svim kontinentalnim i svetskim takmičenjima, a to je „mešoviti dubl“ ili popularni „miks“ i „dubl“ pa će to biti svojevrstan test, a ujedno i novi izazov ne samo za našu reprezentaciju.\n„Došli smo u Laško sa našom proverenom reprezentacijom koja je donela odličja sa svih evropskih i svetskih takmičenja. Dobro smo se spremali i uvek očekujemo dobre rezultate. Osim pojedinačnog takmičenja koje se boduje za Svetsku rang-listu uslediće i nove kombinacije prema novim pravilima u „dublu“ i „miksu“ pa će to praktično biti i prvo opipavanje snaga i mogućnosti na svetskom nivou u novim reprezentativnim kombinacijama“, kaže trener naše selekcije Srđan Tomičić.\nJedan od naših „najzaposlenijih“ reprezentativaca na Svetskom kupu u Laškom biće talentovani takmičar novosadske „Tvrđave“ Mladen Ćirić koji će se u pojedinačnoj konkurenciji nadmetati u kategoriji tri, a osim toga će imati okršaje u još dve discipline, dublu i miks dublu. U mešovitom dublu će nastupati sa osvajačicom svetskih i paraolimpijskih igara iskusnom Stanislavom Perić Ranković, a u dublu takođe sa našim reprezentativcem svetske klase Mitrom Palikućom.\n„Ostaje mi žal za plasmanom u završnicu proteklog evropskog šampionata u Švedskoj, gde su mi mečevi za medalju izmakli za poen. Imao sam dosta vremena da se spremim za ovogodišnja međunarodna takmičenja, u dobroj sam formi i verujem da ću na sva tri fronta maksimalno doprineti da naša reprezentacija postigne što bolje rezultate“ – sa nestrpljenjem očekuje ovogodišnja nadmetanja naš reprezentativac Mladen Ćirić.\nNajmlađi u našoj reprezentaciji je Aleksej Radukić, trostruki prvak Srbije u kategoriji stojećih stonotenisera sa invaliditetom u klasi osam. Osim u pojedinačnoj konkurenciji on će se boriti i u dublu sa odličnim belgijskim reprezentativcem Markom Ledoksom.\n„Verujem da ću ostvariti dobre rezultate i da ću do kraja godine sakupiti dovoljno bodova na Svetskoj rang-listi koji će me odvesti na svetski šampionat u Španiji. Neće biti lako u Laškom, ali svaki moj nastup na međunarodnoj sceni mi donosi novo samopouzdanje na putu ka ostvarenju ovogodišnjeg cilja“ – kaže dvadesetdvogodišnji Radukić.\nStručni štab naše reprezentacije čine bivši provereni igrači i trenerski stručnjaci Zlatko Kesler, Ilija Đurašinović, Lazar Kurteš i Srđan Tomičić.\nStoni tenis Vesti\nInvalidi, stoni tenis\nPartizan čuva Natha, ugovor sa njim do kraja naredne sezone!\nU Ćupriji po drugi put održan atletski miting „Vera Nikolić“


Mektić o migrantima: Zaštita granice Bosne i Hercegovine je najveći prioritet – Haber.ba\nMektić o migrantima: Zaštita granice Bosne i Hercegovine je najveći prioritet\nU novootvoreni prihvatni centar Ušivak kod Sarajeva već je smješteno 370 osoba, a sutra će biti stavljen u funkciju i prihvatni centar u krugu fabrike “Bira” u Bihaću rečeno je na današnjem sastanku u Sarajevu članova Operativnog štaba za pitanje migracija u BiH, javlja Anadolu Agency (AA).\nČlanovi Operativnog štaba za pitanje migracija u BiH razmatrali su danas aktuelnu migrantsku i sigurnosnu situaciju, te hitne mjera koje će se poduzimati u narednom periodu kako bi se smanjio priliv ilegalnih migranata i uspostavila bolja kontrola nad migrantima koji već borave u BiH.\nMinistar sigurnosti BiH Dragan Mektić, koji je predsjedavao Operativnim štabom, kazao je da je zaštita granice najveći prioritet, te je zatraženo od sigurnosnih agencija koje pružaju ispomoć Graničnoj policiji BiH slanje dodatnog broja policijskih službenika na istočnu granicu BiH, odakle dolazi i najveći broj migranata.\nTakođer, danas je razgovarano i o načinu kontrole migranata koji se nalaze u BiH kako bi se smanjio pritisak na Unsko-sanski kanton.\nMinistar sigurnosti BiH Dragan Mektić sastao i sa ambasadorom Hrvatske u BiH Ivanom Del Vechiom sa kojim je razgovarao o sigurnosnoj situaciji i saradnji između dvije države, posebno kada je u pitanju rješavanje migrantske situacije.\nMektić je upoznao ambasadora Del Vechia sa mjerama koje poduzimaju institucije i policijske agencije u BiH kako bi se smanjio ulazak ilegalnih migranata.\nIstakao je da problem predstavlja propusnost i nepoštivanje sporazuma o readmisiji zemalja na migrantskoj ruti te da rješenje problema i zaustavljanje migrantskih tokova treba tražiti na nivou Evropske unije, s obzirom da migranti dolaze preko teritorije EU, odnosno Grčke i Bugarske, a također njihovo krajnje odredište su zemlje Zapadne Evrope.\nMektić jučer je o ovom pitanju razgovarao telefonom i sa ministrom unutrašnjih poslova Hrvatske Davorom Božinovićem.\nTeme:BiH, Dragan Mektić, granica, izdvojeno, migranti, zaštita


Dodić: "Cilj je ponoviti igru iz drugog poluvremena" - Sportske.net\nDodić: "Cilj je ponoviti igru iz drugog poluvremena"\nTrener Jagodine Mladen Dodić rekao je da njegovu ekipu u Kazanju očekuje teži meč od prvog.\nTrener Jagodine Mladen Dodić rekao je danas da njegovu ekipu u Kazanju, u revanšu drugog kola kvalifikacija za Ligu Evropa protiv Rubina očekuje teži meč od prvog, ali da je cilj da ponovi igru iz drugog poluvremena utakmice u Jagodini.\n"Siguran sam da nas očekuje teži meč nego što je bio u Jagodini. I tada je Rubin pokazao svoju snagu, medjutim, imam utisak da podižu formu, s obzirom na utakmicu u prvenstvu koju su dobili protiv izuzetno jakog Zenita. Mi odlazimo u Rusiju sa ciljem da ponovimo drugo poluvreme koje smo rezultatski dobili, ali pre svega u kome smo igrom zasluženo slavili", izjavio je Dodić na konferenciji za novinare.\nFudbaleri Rubina i Jagodine u četvrtak od 18 sati igraju revanš utakmicu drugog kola kvalifikacija za Ligu Evropa. U prvom meču, prošlog četvrtka, ruski klub pobedio je sa 3:2.\n"Svoj optimizam gradimo na osnovu igre iz drugog dela. Neće biti nimalo lako zato što će nas, baš zbog tog drugog poluvremena, Rubin shvatiti ozbiljnije nego pred prvi meč, ali to ne umanjuje naše ambicije", rekao je Dodić.\n"Verujem da je prva utakmica veliko iskustvo za nas, da smo izvukli neke pouke i da će nam to koristiti u revanšu", dodao je on.\nFudbaler Jagodine Dario Damjanović rekao je da njegova ekipa u Rusiju ide da ostvari što bolji rezultat, a ne da se preda, jer se nije predala ni pre prve utakmice.\n"Posle prve utakmice ne bojim se više nijedne ekipe, bez obzira na oscilacije u prvom i drugom poluvremenu. Mislim da možemo napraviti pozitivan rezultat i u Kazanju. Idemo da pobedimo i ostvarimo istorijski rezultat", najavio je Damjanović.\nFudbaleri i stručni štab Jagodine sutra pre podne kreću u Rusiju.


Francuski vozači i sindikati blokirali puteve zbog istočnoevropske konkurencije! - Princip | Princip\nAdded by Ivo Kovačević on 23/11/2017.\nTags: Francuski radnici, Istočna Evropa, Konkurencija, Protesti, Sindikati\nFrancuski vozači kamiona blokirali su saobraćaj na graničnim prelazima sa Italijom, Belgijom, Španijom i Nemačkom u znak protesta zbog propisa EU, za koje kažu da ne štite njihove poslove od jeftinije radne snage istočne Evrope.1\nVozači su blokirali tunel Frežus u Modanu, na granici sa Italijom, pre zore u utorak, sa oko 200 kamiona. Sa istim brojem kamiona organizovana je blokada na graničnom prelazu kod Rekema u Belgiji.\nDemonstranti su puštili automobile da prođu, ali su zabranili prolaz svim kamionima, pa se saobraćajna kolona protezala čak 10 kilometara.\nTakođe je prekinut saobraćaj na glavnoj autocesti od francuskog grada Lila do Genta u Belgiji. Slične akcije su se odvijale na prelazima za Nemačku, Španiju, i Luksemburg.\nProtesti, koji su trajali nekoliko sati bili su “upozorenje za Evropu”, rekao je Paskal Gument iz sindikata CFTC. Francuski vozači nisu zadovoljni načinom na koji je njihov predsednik ponovo pregovarao o EU direktivi koja se bavi slobodnim kretanjem radnika unutar Evropske unije.\nTokom razgovora u oktobru, Emanuel Makron je postigao kompromis sa Briselom da smanji dužinu perioda zaposlenja stranih radnika na 12 meseci, uz mogućnost produženja radnog roka od pola godine na zahtev poslodavca. Međutim, pod pritiskom Poljske, Mađarske i Španije, sektor prevoza nije bio uključen u sporazum.\nPet sindikata kamiona je zatražilo sastanak sa Makronom u utorak kako bi razgovarali o tom pitanju, rekavši da se francuski vozači suočavaju sa nepravednom konkurencijom svojih jeftinijih kolega iz istočne Evrope, koji plaćaju porez i društvene troškove kod kuće i rade bez besplatnog obroka i smeštaja.\n“Prevelike razlike u platama i uslovima ugrožavaju francuske firme i radnike”, rekao je Paskal Favre iz sindikata FO. “Kada vozači iz Poljske, Mađarske i drugde dolaze ovde da rade za duplo jeftinije od nas, mučimo se da zadržimo posao”, kaže Antoan Fatiga iz sindikata CGT.2\nVeliki protesti sirijskih hrišćana na teritoriji pod kontrolom Kurda! (VIDEO)


Sportski savez grada Zaječara donirao lopte mlađim kategorijama FK "Kablovi" - Glas Zaječara\nDa li je osip nakon vakcine protiv kovida nešto što bi…\nU subotu (večeras) 14. avgusta u letnjoj bašti Omladinskog centra nastupa…\nTradicionalni turnir u malom fudbalu održan minulog vikenda u Grljanu\nHome Sport Sportski savez grada Zaječara donirao lopte mlađim kategorijama FK „Kablovi“\nSportski savez grada Zaječara donirao je 10 lopti Fudbalskom klubu “Kablovi” za mlađe kategorije zaječarskog zonaša. Donacija je baš kao i kod gradskog rivala “Timoka 1919” nagrada za učešće mladih klupskih trenera u Otvorenoj zabavnoj školi fudbala (Open Fun Football Schools) u Prokuplju, koje je na usavršavanje u radu sa mališanima minule godine uputio Sportski savez grada Zaječara, piše Glassporta.rs.\nI dok veliki znak pitanja stoji oko učešća seniorske ekipe u Zoni “Istok”, mlađe selekcije zaječarskog kluba vredno treniraju na stadionu u naselju “Ključ”. Ceo klub čini se trenutno počiva na entuzijazmu nekolicine ljudi, posle odustajanja glavnog sponzora Fabrike “Kablova” od dalje pomoći timu.\n“Treneri Siniša Damjanović, Martin Bućin, ali i Marko Mihailović i Lazar Konić rade sa podmlatkom kluba, a nadamo se da ćemo naći rešenje i za seniorsku ekipu”, poručio je u razgovoru za “Glas sporta” Miljan Stefanović, predsednik Fudbalskog kluba “Kablovi”.\nDonaciju Siniši Damjanoviću, profesoru fizičkog vaspitanja i dugogodišnjem treneru mlađih kategorija “Kablova”, predao je generalni sekretar Sportskog saveza grada Zaječara Igor Božinović.\n“Imamo više od 50 dece i tri kategorije mlađih petlića (2011/12), petlića (2009/10) i pionira (2007/08) koje će se od jeseni takmičiti u zvaničnim ligama Fudbalskog saveza zaječarskog okruga (FSZO). Zahvaljujemo se Sportskom savezu grada Zaječara na podršci i pomoći, a svakako je da će nam lopte koristiti u radu sa mlađim selekcijama kluba”, istakao je Damjanović, inače jedan od učesnika seminara u Prokuplju.\nPrethodni tekstDa li je osip nakon vakcine protiv kovida nešto što bi trebalo da nas brine?\nSportski savez grada Zaječara donirao lopte mlađim kategorijama FK „Kablovi“ 14/08/2021\nDa li je osip nakon vakcine protiv kovida nešto što bi trebalo da nas brine? 14/08/2021\nŠekler za N1: Moguće uvesti kovid propusnice 14/08/2021\nU subotu (večeras) 14. avgusta u letnjoj bašti Omladinskog centra nastupa New Deal iz Bora 14/08/2021\nStanje na putevima: Pojačan intenzitet saobraćaja 14/08/2021


20. feb. 2018. 08:00 Objavljeno u EKSKLUZIVNO\n– Novac poreskih obveznika nemilice troše Gradska uprava i „Vodovod“, dva automobila 244.000 KM\n– Ugovor „Autoradu“ iz Pelagićeva Gradska uprava dodijelila 4. januara\n– Dobojska skupština će 28. feburara možda raspravljati o Petrovićevom skupom šopingu\nDOBOJ – Gradonačelnik Doboja Obren Petrović počastio se tokom novogodišnjih praznika, o trošku svojih građana koji su preživjeli katastrofalne poplave, novom limuzinom vrijednom čak 111.148 KM sa uračunatim porezom na dodatu vrijednost, otkriva portal CAPITAL.ba.\nUgovor je odmah poslije praznika, 4. januara, dodijeljen firmi „Autorad“ iz Pelagićeva, bez podataka o kojoj marki luksuznog automobila je riječ. Još interesantniji je podatak da će o preskupom Petrovićevom šopingu gradska Skupština možda raspravljati tek 28. februara, za kada je zakazano zasjedanje.\nU ugovoru stoji da je ponuda ove firme bila i jedina pristigla na tender, iako su dokumentaciju, između ostalih, preuzeli „Brčko gas“, „Hyndai Auto BiH“, „Auto Centar“, „Market Auto“, „Lada auto“ i „Auto servis Senković“.\nTakođe, posebno je podebljana stavka „najniža cijena“, ali i da je sve provedeno u skladu sa Zakonom o javnim nabavkama BiH.\nOdbornica SNSD-a u dobojskom parlamentu Sanja Vulić za CAPITAL je rekla da zasjedanja nije bilo od polovine decembra te da je sporna kupovina prošla neopaženo.\n„Izgleda da je Petroviću dosadilo vozilo koje već ima pa je odlučio da kupi novo. Skupština nije zasjedala od polovine decembra i nova sjednica zakazana je za 28. februar. Međutim, još nije poznato hoće li se i o ovom pitanju raspravljati“, navela je Vulić.\nDrska kupovina stotine hiljada maraka vrijednog automobila uslijedila je ni pune četiri godine od kako je grad Doboj teško stradao u katastrofalnim poplavama. Štete koje je pretrpjelo stanovništvo, ali i privrednici procijenjene su na više od 200 miliona KM.\nGrađani Republike Srpske novac su izdvajali za Fond solidarnosti kako bi život u ovom gradu bio normalizovan. Osim toga, desetine miliona maraka u obnovu su uložili Evropska banka za obnovu i razvoj EBRD i Švedska razvojna agencija SIDA.\nUprava dobojskog „Vodovoda“ u automobilu od 133.000 KM\nJavni novac u Doboju ove godine ne štede, pa i “Vodovod Doboj” traži kreditora za lizing, kako je početkom mjeseca pisala Balkanska istraživačka mreža (BIRN), radi kupovine novog automobila – „audi Q5“ vrijednog 133.000 KM.\nKredit će biti otplaćivan pet godina, a “Vodovod” će u lizingu učestvovati s 40 odsto svog novca, odnosno više od 53.000 KM, dok će ostatak novca od 80.000 KM za kupovinu “terenskog” vozila otplaćivati 60 mjeseci.\nDirektor “Vodovoda Doboj” Ognjen Mitrović za BIRN nije želio detaljnije da govori o ovoj kupovini, ali je naveo da su Nadzorni odbor i Skupština akcionara predvidjeli nabavku automobila do 180.000 maraka.\n„Vozilo je namijenjeno za upravu”, kazao je Mitrović.\n“Vodovod” je u ranijem tenderu, za koji sada traži kredit kako bi ga isplatio, izabrao luksuzni terenac „audi Q5“ s pogonom na sve točkove. Sami troškovi lizinga za kupovinu ovog automobila koštaće oko 15.000 KM. “Vodovod Doboj” je u 2017. godini kupio još jedan automobil od 49.000 KM.\nKljučne riječi: doboj, izdvajamo, javne nabavke, obren petrovic, Ognjen Mitrović, službeni automobil, tenderi, vazno, Vodovod Doboj\nProtiv direktora „Puteva RS“ podnesene tri krivične prijave!\nZbog cijene odbijene sve ponude za izgradnju naplatnih kućica


Sastanak predstavnika srpskih opština na Kosovu\nNa prvom zajedničkom sastanku predsednika i odbornika u opštinama sa srpskom većinom, političkih predstavnika koji su napustili institucije u Prištini i direktora Kancelarije za Kosovo i Metohiju u Vladi Srbije doneta je odluka o zaštiti prava srpskog naroda.\nJedinstveno političko delovanje na zaštiti prava Srba kroz snažnu Zajednicu srpskih opština, glavna je poruka sa današnjeg prvog zajedničkog sastanka predstavnika svih 10 većinski srpskih opština na Kosovu. Sastanku koji je održan u Gračanici prisustvovao je i direktor Kancelarije za Kosovo i Metohiju u Vladi Srbije Marko Đurić.\nNa prvom zajedničkom sastanku predsednika i odbornika u opštinama sa srpskom većinom, političkih predstavnika koji su napustili institucije u Prištini i direktora Kancelarije za Kosovo i Metohiju doneta je odluka o jedinstvenom političkom delovanju, zaštiti prava i ostvarivanju interesa srpskog naroda kroz formiranje snažne Zajednice srpskih opština.\nJoš jedan od deset zaključaka sa sastanka je da se srpskom narodu obezbedi poštovanje ustavnih i zakonskih odredbi vezanih za zastupljenost Srba u institucijama i javnim preduzećima na svim nivoima.\nZatražena je i, kako se navodi u zaključcima, adekvatna zastupljenost Srba u pravosudnom sistemu, imenovanje notara, sudija, tužilaca i administrativnih radnika u pravosuđu, priznavanje licenci Advokatske komore Srbije i hitno oslobađanje političkih zatvorenika i obustavljanje politički motivisanih postupaka.\nU delu koji je bio otvoren za javnost zamenik premijera Kosova Branimir Stojanović rekao je da mržnja na Kosovu mora da prestane i da o slobodi nema pregovora.\n"Ne pristajemo da nam se sloboda daje na kašičicu mestimično i povremeno, o slobodi se ne pregovara. Ako nam je ne date svojevoljno sami ćemo je oteti", rekao je Stojanović,\nMinistar za lokalnu samoupravu u Vladi Kosova Ljubomir Marić pozvao je međunarodnu zajednicu da bude primer iskrenog pristupa i podrške svima na Kosovu i pokaže veličinu i snagu evropskih vrednosti.\n"Mi ne tražimo i ne želimo da utičemo i odlučujemo o sudbini drugih, ali sa pravom želimo da utičemo na svoj život i na svoju sudbinu, da imamo sigurnost i zaštitu kako bismo se mogli posvetiti konkretnim egzistencijalnim pitanjima, presudnim za opstanak našeg naroda", kazao je Marić.\nZajedničkom sastanku u Gračanici prisustvovao je i direktor Kancelarije za Kosovo i Metohiju u Vladi Srbije Marko Đurić.\n"Došao sam u ime Vlade Republike Srbije da vam poručim da će država Srbija uvek biti sa vama i da nikada neće teret naše borbe, za ono što mi smatramo ispravnim stavom kada je u pitanju status Kosova, svaljivati na vaša leđa", rekao je Đurić.\nPredstavnici srpskih opština zatražili su i, kako se navodi u zaključcima, istinsku zaštitu srpskog jezika, identiteta, kulture, kulturnog nasleđa i prava na informisanje i ispunjenje obećanja koju su im dali koalicioni partneri iz Vlade Kosova, a to je zaustavljanje privatizacije u srpskim sredinama.\nPredstavnici Srba u centralnim kosovskim institucijama zamrzli su svoj status nakon što je Aleksandar Jablanović smenjen sa mesta ministra za zajednice i povratak posle izjave u kojoj je nazvao divljacima Albance koji su kamenovali raseljene Srbe u Đakovici 6. januara ove godine.


Mustafa: Jedino građani Kosova ne putuju slobodno\nPremijer Kosova, Isa Mustafa, drugog dana svoje zvanične posete Briselu, razgovarao je sa više evropskih predstavnika o procesu vizne liberalizacije.\nMustafa i Junker (Foto Vlada Kosova)\nMustafa se danas sreo sa predsednikom Evropske komisije, Žan-Klod Junker, komesarom EU za migracije, unutrašnje poslove i državljanstvo, Dimitrisom Avramopoulosom i članom Evropskog parlamenta Elmarom Brokom.\nNaglasio je potrebu za bržom liberalizacijom viza za građane Kosova, za šta je od evropskih zvaničnika zatražio podršku u tom procesu.\n"Kosovo je ispunilo neophodne kriterijume i građani Kosova su jedni u regionu koji su bez mogućnosti da se slobodno kreću u zemljama EU. Uvereni smo da će građani Kosova slobodno kretati, bez viza, u 2016. ", rekao je Mustafa.\nTokom sastanka, razgovarano je drugim aktuelnim pitanjima na Kosovu, ali je centralna tema svih sastanaka bila je okončanje procesa vizne liberalizacije i drugih evropskih procesa na Kosovu.\nMustafa je, kako je saopšteno iz vlade, kazao da je Priština potpuno posvećena procesu evropskih integracija i ekonomskom i socijalnom razvoju.\nSastancima su pored premijera Mustafe, prisustvovali i prvi zamenik premijera i ministar inostranih poslova, Hašim Tači i ministar za evropske integracije, Bekim Čolaku.